qundao/data-zh-poetry huggingface dataset:
送张月洲先生还闽二首·其一
作者：于慎行
朝代：明

长铗何年归粤海，褒衣此夕入燕州。传经正想三秋待，负笈惊看万里游。杖屦重依春满座，琴尊数对月当楼。不堪明发横门道，又向河桥问去舟。
送张月洲先生还闽二首·其二
作者：于慎行
朝代：明

绰约红颜傲赤松，翛然七十不龙钟。长年细检三山箓，健步全虚九节筇。韦孟家声传世业，伏生经术号儒宗。归与好在胡麻饭，瑶圃天开海畔峰。
送张泰宇谏议出守卫辉
作者：于慎行
朝代：明

绿鬓金章出上林，两朝献纳主恩深。宫云晓映仙台佩，禁漏春移画省阴。酒入骊歌魂易断，路随明月梦难寻。知君坐啸苏门夜，竹影泉声几处吟。
送张洪阳太史请急南还
作者：于慎行
朝代：明

宁亲承予告，秋尽理行装。橐载兰台笔，衣残粉署香。酒边燕月近，帆外楚天长。旧识张华剑，寒锋起豫章。
送张洪阳学士请告南旋四首
作者：于慎行
朝代：明

归舟端不异登仙，予告恩深侍从年。临发黄门传尺诏，尚方驰赐买山钱。长河南下水曾波，吴楚青山枕上过。行到浔阳江口望，应怜秋色故园多。秋风湖上鳜鱼肥，明月扁舟兴欲飞。蕙带从来浑未改，江猿应识主人归。笑遣麒麟阁上名，閒居聊得赋西征。只愁拈出金瓯字，夜鹤山中梦又惊。
送张洪阳学士请告南旋四首·其一
作者：于慎行
朝代：明

归舟端不异登仙，予告恩深侍从年。临发黄门传尺诏，尚方驰赐买山钱。
送张洪阳学士请告南旋四首·其三
作者：于慎行
朝代：明

秋风湖上鳜鱼肥，明月扁舟兴欲飞。蕙带从来浑未改，江猿应识主人归。
送张洪阳学士请告南旋四首·其二
作者：于慎行
朝代：明

长河南下水曾波，吴楚青山枕上过。行到浔阳江口望，应怜秋色故园多。
送张洪阳学士请告南旋四首·其四
作者：于慎行
朝代：明

笑遣麒麟阁上名，閒居聊得赋西征。只愁拈出金瓯字，夜鹤山中梦又惊。
送张洪阳年兄上南少司成二首
作者：于慎行
朝代：明

西清法从沐恩偏，日日论思捧御筵。岂谓廷中摧五鹿，复教门下纪三鳣。离声蓟苑河桥雨，别梦秦淮月夜烟。十载同游词赋客，只今结绶是君先。离合相看一怆神，百年宠辱梦中身。无将建业秋江水，不及长安绮陌尘。天畔文星珠斗近，座中时雨绛帷春。应知煖席无多暇，乂奉徵书入紫宸。
送张洪阳年兄上南少司成二首·其一
作者：于慎行
朝代：明

西清法从沐恩偏，日日论思捧御筵。岂谓廷中摧五鹿，复教门下纪三鳣。离声蓟苑河桥雨，别梦秦淮月夜烟。十载同游词赋客，只今结绶是君先。
送张洪阳年兄上南少司成二首·其二
作者：于慎行
朝代：明

离合相看一怆神，百年宠辱梦中身。无将建业秋江水，不及长安绮陌尘。天畔文星珠斗近，座中时雨绛帷春。应知煖席无多暇，乂奉徵书入紫宸。
送张静峰年兄赴河南别驾二首
作者：于慎行
朝代：明

十年南省客，半刺领东周。马向雪中去，人称洛下游。关河三辅道，云物二陵秋。别思还萧索，寒塘水自流。承宠无迟暮，褰帷意气生。诸侯均揖让，长吏有逢迎。郡阁山当户，河桥柳向城。三川风日好，偏适宦游情。
送张静峰年兄赴河南别驾二首·其一
作者：于慎行
朝代：明

十年南省客，半刺领东周。马向雪中去，人称洛下游。关河三辅道，云物二陵秋。别思还萧索，寒塘水自流。
送张静峰年兄赴河南别驾二首·其二
作者：于慎行
朝代：明

承宠无迟暮，褰帷意气生。诸侯均揖让，长吏有逢迎。郡阁山当户，河桥柳向城。三川风日好，偏适宦游情。
送归义望峰首座南游觅水陆阁缘
作者：于慎行
朝代：明

梵宇禁城边，依栖不记年。山中逢白足，梦里忆青莲。已受真乘偈，聊修福地缘。尔时多宝聚，龙象满人天。
送彭肯亭太史册封沈藩便道过里寿太公九十
作者：于慎行
朝代：明

潞子城头紫气悬，词臣持节下从天。绨函借日开银榜，绮阁飞花映醴筵。疏雨寒声汾水上，白云秋色太行前。江乡更待趋庭庆，共羡彭■阅大年。
送徐南龙令君南旋
作者：于慎行
朝代：明

君行良不住，河上理兰樯。客梦齐山隔，乡心楚塞长。春归见芳草，人去思甘棠。日望双凫影，翩飞近尚方。
送徐端铭太史册封衡藩便道迎养
作者：于慎行
朝代：明

十二提封屏翰雄，又颁丹诏下梧宫。汉京首列诸王表，吴客初陈大国风。三观春阴沧海上，九河晴色画舟中。还朝更遂篮舆养，却笑安仁赋未工。
送御史大夫与川葛公致仕东归四十韵
作者：于慎行
朝代：明

赫矣皇王代，庥哉社稷臣。三朝依日月，八座上星辰。海岱钟元气，夔龙托后身。由来人望久，莫讶主恩频。自奏三千牍，今更五十春。风霜随处历，雨露几回新。誉籍仙曹佩，文操郢匠斤。分符全陜地，开府大河滨。留省司邦礼，铨曹佐国均。云方离远岫，鸿复上秋旻。两著东山屐，重徵渭水纶。明时登鼎鼐，晚节识松筠。北斗当喉舌，西台领搢绅。从龙仍沛霭，象岳再嶙峋。祇为酬丹扆，应难厌紫宸。纪纲群吏肃，声教一时淳。石砥中流柱，风清要路尘。门无朱履客，座有布衣亲。共味心如水，何妨鬓似银。况逢冲圣主，全仗老成人。尚父开周日，韦贤相汉辰。犹閒青玉杖，却忆白纶巾。五疏辞逾切，三秋愿始伸。感恩宁避世，颐老欲韬真。展转纡皇眷，从容出帝闉。宫阶行日拜，天语赐时谆。酒醉都门帐，花飞易水津。廪人共白粲，台隶从朱轮。异数优元老，休声鬯九垠。志原暌雁鹜，名已画麒麟。始谢人间事，还随物外宾。安期新寄语，曼倩旧为邻。境地烟波隔，心期鸟雀驯。固知风后侣，本是葛天民。先子同攀桂，他时吐获茵。执鞭曾入洛，伏轼亦游秦。仓卒情何渥，苍茫迹已陈。遗孤重接待，旧事转酸辛。自幸依高矩，谁堪怆别神。踟蹰歌此曲，聊尔谢鸿钧。
送怀上人还金陵
作者：于慎行
朝代：明

空门无所住，亦复忆江乡。半偈禅心定，孤舟别路长。锡飞吴叶冷，笔拂楚花香。又向秋山里，钟声闭夕阳。
送思修上人南游
作者：于慎行
朝代：明

花前别思重凄然，秋色迢迢望远天。结夏久栖祇苑树，逢秋又上越江船。衣冠到处成莲社，云水何方款梵筵。总是禅心无去住，可教清梦及林泉。
送思修上人西游少林参请
作者：于慎行
朝代：明

海上浮杯自落迦，参师名岳又天涯。秋晴少室寒峰月，路绕黄河曲岸沙。佛士此方开五叶，仙坛何处觅三花。空门真境应无住，一钵随缘是岁华。
送方胥成山人南游淮上
作者：于慎行
朝代：明

君行复几岁，今夕问归舟。客久黄金尽，天寒白露秋。寸心酬侠气，斗酒结离愁。莫叩淮南幕，中丞抱国忧。
送朱元长北试京兆
作者：于慎行
朝代：明

西风吹桂树，欲发上林枝。河畔停舟夜，花前对酒时。愁深谈旧事，别久见新诗。几日泥金到，山中有梦思。
送朱养淳太史册封周藩
作者：于慎行
朝代：明

蓬莱阙下五云飞，桐叶封函出帝畿。汉苑花香随使节，河桥柳色上征衣。天临玉署恩偏渥，星近银河夜更辉。试向汴京城里望，六街何处不朱扉。
送朱可大兵部典试广东
作者：于慎行
朝代：明

世家经术旧知名，奉制抡才万里征。雨后人辞双凤阙，秋来节驻五羊城。西江剑合星初动，南海珠收月并明。更羡越王台畔路，骊歌浑作汉儒生。
送朱可大南还三首
作者：于慎行
朝代：明

驱车渔阳坂，四野何苍苍。我友驾言迈，去去天一方。踟蹰一斗酒，相送渡河梁。岂无弦歌曲，可以佐杯觞。仰视浮云驰，苍白忽相望。黄鹄一为别，悲鸣声正长。何况同心子，当为参与商。人生如浮梗，良会安可常。俛仰感平生，岂不结中肠。愿为双飞翼，送子以翱翔。相思郁以纡，我怀多苦辛。苦辛将何道，念此平生亲。总角从君游，奄忽二十春。岁月一何迫，白日如飙尘。恩深不可报，情至日以新。两心托金石，何乃慕雷陈。风波一相失，怨彼江路津。日长苦道远，缱绻竟不申。岂无里巷游，邈若胡与秦。久要苟不替，燕越如比邻。何必岐路侧，空为儿女仁。步出燕东门，海月聿已晓。班马萧萧鸣，流猋来远道。江湖深且长，南望令人老。感彼荆卿徒，烈风世所少。怀恩不返顾，长虹日中缟。平原三千士，风期一旦扫。咄嗟世上儿，论交何草草。愿持岁寒心，皓首长相保。
送朱可大南还三首·其一
作者：于慎行
朝代：明

驱车渔阳坂，四野何苍苍。我友驾言迈，去去天一方。踟蹰一斗酒，相送渡河梁。岂无弦歌曲，可以佐杯觞。仰视浮云驰，苍白忽相望。黄鹄一为别，悲鸣声正长。何况同心子，当为参与商。人生如浮梗，良会安可常。俛仰感平生，岂不结中肠。愿为双飞翼，送子以翱翔。
送朱可大南还三首·其三
作者：于慎行
朝代：明

步出燕东门，海月聿已晓。班马萧萧鸣，流猋来远道。江湖深且长，南望令人老。感彼荆卿徒，烈风世所少。怀恩不返顾，长虹日中缟。平原三千士，风期一旦扫。咄嗟世上儿，论交何草草。愿持岁寒心，皓首长相保。
送朱可大南还三首·其二
作者：于慎行
朝代：明

相思郁以纡，我怀多苦辛。苦辛将何道，念此平生亲。总角从君游，奄忽二十春。岁月一何迫，白日如飙尘。恩深不可报，情至日以新。两心托金石，何乃慕雷陈。风波一相失，怨彼江路津。日长苦道远，缱绻竟不申。岂无里巷游，邈若胡与秦。久要苟不替，燕越如比邻。何必岐路侧，空为儿女仁。
送朱可大工部奉使归省四首
作者：于慎行
朝代：明

宝马鸣珂御苑东，路人争识小司空。看君昼锦应难似，两袖天香出汉宫。才入鹓鸾旧日群，宁亲早已望江云。称觞剩有芙蓉色，可是仙人掌上分。形影相依自两生，重游春苑不胜情。如何芳草横门月，又度阳关曲里声。南极天高动使槎，五云缥缈上公家。趋庭傥问垂髫侣，避世如今鬓已华。
送朱可大工部奉使归省四首·其一
作者：于慎行
朝代：明

宝马鸣珂御苑东，路人争识小司空。看君昼锦应难似，两袖天香出汉宫。
送朱可大工部奉使归省四首·其三
作者：于慎行
朝代：明

形影相依自两生，重游春苑不胜情。如何芳草横门月，又度阳关曲里声。
送朱可大工部奉使归省四首·其二
作者：于慎行
朝代：明

才入鹓鸾旧日群，宁亲早已望江云。称觞剩有芙蓉色，可是仙人掌上分。
送朱可大工部奉使归省四首·其四
作者：于慎行
朝代：明

南极天高动使槎，五云缥缈上公家。趋庭傥问垂髫侣，避世如今鬓已华。
送朱金庭李棠轩二太史奉使册封
作者：于慎行
朝代：明

圣朝睦藩服，策命临侯王。近臣发皇邑，于役天一方。行行日以迫，相送上河梁。清葭戾中野，班马鸣路旁。远望长风起，夕雨下沾裳。乐饮未及釂，仆御已严装。征人怀远路，游子望故乡。停舟问沧海，驱马过泾阳。君如双黄鹄，各自东西翔。我如晨明月，望彼参与商。托交固金石，别促会当长。愿言整夙驾，览风陈国章。
送朱鞶峰鸿胪之金陵
作者：于慎行
朝代：明

二十年来忆旧欢，相逢斗酒醉长安。尊前华发流光易，陌上骊歌别路难。江月遥分鳷鹊观，宫云不散鵔鸃冠。到来绵蕞开王会，剑佩声中拥汉官。
送李壒村参军奉太夫人南归广陵
作者：于慎行
朝代：明

陈情晓下紫宸朝，阿母云舆度绛霄。珠履名高西府幕，斑衣色借上公貂。花深楚苑春鸣棹，月满隋堤夜听箫。别后思君何处望，淮南芳树广陵潮。
送李容斋符卿册封鲁衡二藩因偕健斋参军同行
作者：于慎行
朝代：明

亲携玺绶出云间，齐鲁函封次第颁。五月船经沧海郡，千峰人度穆陵关。名藩累叶分茅贵，上客连枝振佩还。旧是平津门下士，送君犹自怆离颜。
送李敏斋内史奉使洛阳过家觐祖
作者：于慎行
朝代：明

玉节仙郎下紫薇，元公亲授老莱衣。暂辞生掖閒鸡树，遥向西园伫鹭旗。帆度河阳秋欲尽，云低淮浦雁初飞。重闱倚杖欢应甚，万石门前内史归。
送李敏斋符卿奉使省觐
作者：于慎行
朝代：明

只今三省佩，又下五城楼。蓟北霜初落，淮南桂已秋。宫云随子舍，卿月引行舟。可奈河桥柳，年年绾别愁。
送李棠轩年兄上南少司空二首
作者：于慎行
朝代：明

不堪握手怅离居，柳色都门渐欲疏。佩借司空苍水玉，箧藏学士紫泥书。宫砖日影虚铃阁，驿路秋声过锦闾。负弩三巴应更有，几人词赋似相如。前年同赋秣陵秋，隔岁怜君访旧游。风雨独过朱雀桁，烟波还记白蘋洲。两都文物归仙吏，八座声华满帝州。莫恋江南好风景，直庐空锁凤池头。
送李棠轩年兄上南少司空二首·其一
作者：于慎行
朝代：明

不堪握手怅离居，柳色都门渐欲疏。佩借司空苍水玉，箧藏学士紫泥书。宫砖日影虚铃阁，驿路秋声过锦闾。负弩三巴应更有，几人词赋似相如。
送李棠轩年兄上南少司空二首·其二
作者：于慎行
朝代：明

前年同赋秣陵秋，隔岁怜君访旧游。风雨独过朱雀桁，烟波还记白蘋洲。两都文物归仙吏，八座声华满帝州。莫恋江南好风景，直庐空锁凤池头。
送李榕厓谏议册封荆藩便道省觐
作者：于慎行
朝代：明

方怀谏草侍螭头，复捧桐圭问鹢舟。五色春云天上节，一帆明月水边楼。丰城剑合双龙气，银汉槎悬万里秋。归向高堂行庆酒，承欢最羡锦衣游。
送杨庐山之官盐城
作者：于慎行
朝代：明

宫草含青雪未消，送君斗酒夜迢迢。愁边晓月双凫远，醉里晴云五凤娇。泽国鱼盐多负海，春城烟雨半通潮。只今满目看萑苇，岂藉催科荅圣朝。
送杨庐山户部左迁淮阳
作者：于慎行
朝代：明

华月出高牖，新猋激广轩。斗酒酌良夜，君怀胡不欢。昔艺名城树，今握画省兰。作吏既彊项，为郎亦苦颜。如何流云景，奄忽无定端。言从淮海至，又客淮海？。掺袂即往路，永啸涕汍澜。騄骥志千里，松柏厉岁寒。壮心苟不渝，坎？亦何叹。去矣崇令图，久要慎莫谖。
送杨庐山户部左迁淮阳
作者：于慎行
朝代：明
体裁：古风

华月出高牖，新猋激广轩。斗酒酌良夜，君怀胡不欢。昔艺名城树，今握画省兰。作吏既彊项，为郎亦苦颜。如何流云景，奄忽无定端。言从淮海至，又客淮海�。掺袂即往路，永啸涕汍澜。騄骥志千里，松柏厉岁寒。壮心苟不渝，坎�亦何叹。去矣崇令图，久要慎莫谖。
送林丈内艰南还二首
作者：于慎行
朝代：明

惨淡归人意，春前问去舟。参商初两地，胶漆已三秋。雨色低津树，江光隐驿楼。庭花多所恨，不是锦衣游。把袂怜同舍，离愁可奈何。定知秋雁少，惟有月明多。江上思琼树，风前废蓼莪。无令清夜梦，不入旧鸾坡。
送林丈内艰南还二首·其一
作者：于慎行
朝代：明

惨淡归人意，春前问去舟。参商初两地，胶漆已三秋。雨色低津树，江光隐驿楼。庭花多所恨，不是锦衣游。
送林丈内艰南还二首·其二
作者：于慎行
朝代：明

把袂怜同舍，离愁可奈何。定知秋雁少，惟有月明多。江上思琼树，风前废蓼莪。无令清夜梦，不入旧鸾坡。
送武举王生北上
作者：于慎行
朝代：明

侠少多奇节，悲歌气不平。偶探黄石简，欲赴白登城。锦瑟垆头醉，雕戈马上横。功成报明主，耻作鲁诸生。
送毕侍御印石按贵阳
作者：于慎行
朝代：明

七月清霜下御堤，乘轺又到夜郎西。新开汉郡连三楚，旧领蕃方带五溪。东观声华人地远，南床名字斗山齐。即今满路逢豺虎，白简能忘万里题。
送沈少陵太史请告
作者：于慎行
朝代：明

莺燕晴娇禁苑春，冥鸿何意出风尘。到来天地伤多事，归去江湖尚有人。射策彤庭干气象，上书黄阁想风神。敬亭秋色堪高枕，不负萧条报主身。
送沈晴峰太史北上二绝
作者：于慎行
朝代：明

山中昨夜解春衣，天杪征鸿正北飞。欲问旧游零落里，蓬莱阙下几人归。时来公等共弹冠，直北浮云万里看。莫笑故人生事少，五湖随处有渔竿。
送沈晴峰太史北上二绝·其一
作者：于慎行
朝代：明

山中昨夜解春衣，天杪征鸿正北飞。欲问旧游零落里，蓬莱阙下几人归。
送沈晴峰太史北上二绝·其二
作者：于慎行
朝代：明

时来公等共弹冠，直北浮云万里看。莫笑故人生事少，五湖随处有渔竿。
送沈道立太史奉使肃藩
作者：于慎行
朝代：明

亲函玺绶赐王侯，百二秦关亦壮游。华岳三峰天外落，洪河一苇日边流。星潢色动金城夜，鼓角寒生玉塞秋。咫尺昆崙应可问，乘槎莫到海西头。
送澄公还东海劳山
作者：于慎行
朝代：明

出世随方阅岁华，曾承内旨赐袈裟。安禅旧对江干树，卓锡初停海畔槎。花应潮音常作雨，日蒸龙气稍成霞。吾家亦近蓬瀛岛，白社归来路未赊。
送王宫庶师竹请告南旋
作者：于慎行
朝代：明

凛凛岁云晏，雨雪弥中林。念子即往路，河梁阻且深。廿年事明主，谓比双南金。国恩岂不怀，胡然有远心。东皋解悬耜，中谷发鸣琴。松萝夹户牖，山水流玉音。何如长安游，舆马日骎骎。素衣一以染，华发又欲侵。蹇予鲁狂生，于今亦越吟。送尔结长想，极目青山岑。
送王对南太史奉使蜀藩册封十韵
作者：于慎行
朝代：明

持节兰台著作郎，绯衣朝下出明光。千秋茅土传新渥，三晋云山识旧乡。马度宜春花似雨，鸡鸣函谷月如霜。雄图百二蝉声里，栈阁三千鸟道傍。负弩奔趋巴郡吏，开函拜舞汉亲王。锦官城入空江断，玉垒霞连太白长。载酒能过扬子宅，浣花试访杜陵庄。朱门旭日当筵醉，碧草轻烟满路香。一鹤只今天外去，双鱼可遣岁前将。离心不尽青骊远，渺渺平芜对夕阳。
送王洪阳光禄册封靖江四首
作者：于慎行
朝代：明

亲函玉节到炎洲，万里名山不厌游。一自舆图开百粤，蛮中今列内诸侯。馀寒马上试春衣，四月杨花扑地飞。行过故园应怅望，荒郊无树蕨苗稀。衡阳秋色暮云深，湘水南来是桂林。七十二峰青未了，刺桐花里鹧鸪吟。南海西分驿路长，红尘飞惹汉宫香。奚囊自有明珠在，不带千金陆贾装。
送王洪阳光禄册封靖江四首·其一
作者：于慎行
朝代：明

亲函玉节到炎洲，万里名山不厌游。一自舆图开百粤，蛮中今列内诸侯。
送王洪阳光禄册封靖江四首·其三
作者：于慎行
朝代：明

衡阳秋色暮云深，湘水南来是桂林。七十二峰青未了，刺桐花里鹧鸪吟。
送王洪阳光禄册封靖江四首·其二
作者：于慎行
朝代：明

馀寒马上试春衣，四月杨花扑地飞。行过故园应怅望，荒郊无树蕨苗稀。
送王洪阳光禄册封靖江四首·其四
作者：于慎行
朝代：明

南海西分驿路长，红尘飞惹汉宫香。奚囊自有明珠在，不带千金陆贾装。
送王静所明经北谒主爵
作者：于慎行
朝代：明

黄石祠边瓠子河，秋声送客起回波。鲁城此际重观礼，燕市何人更和歌。除吏自应收士望，翘材原为广贤科。知君苦忆临邛令，桥畔还迟驷马过。
送田钟台宫谕视篆南都二首
作者：于慎行
朝代：明

东风入上阑，众草靡靡绿。有客远行游，倚舟河水曲。河水深且长，帆樯千里瞩。金陵佳丽都，洵美多旧俗。石渠对图史，吏隐谐所欲。奈何卑栖子，风尘独踯躅。缘木谅难工，积薪空自束。极眺远行云，愿作双黄鹄。别日一何久，会日一何难。浮云满天地，游子路间关。为君置斗酒，四座惨无欢。仰视明星辉，俯观沟水澜。聚散谅无准，浮沈宁足叹。少年多意气，碌碌非所安。愿敦久要谊，相期以岁寒。
送田钟台宫谕视篆南都二首·其一
作者：于慎行
朝代：明

东风入上阑，众草靡靡绿。有客远行游，倚舟河水曲。河水深且长，帆樯千里瞩。金陵佳丽都，洵美多旧俗。石渠对图史，吏隐谐所欲。奈何卑栖子，风尘独踯躅。缘木谅难工，积薪空自束。极眺远行云，愿作双黄鹄。
送田钟台宫谕视篆南都二首·其二
作者：于慎行
朝代：明

别日一何久，会日一何难。浮云满天地，游子路间关。为君置斗酒，四座惨无欢。仰视明星辉，俯观沟水澜。聚散谅无准，浮沈宁足叹。少年多意气，碌碌非所安。愿敦久要谊，相期以岁寒。
送田钟台殿读省觐南还四首
作者：于慎行
朝代：明

十载金门隐岁星，故园归去为趋庭。武夷山色休相讶，不染风尘两鬓青。怜君万里入沧洲，天际孤帆水上浮。别后相思无处寄，鸿声不到海南头。零落心期世路难，河梁斗酒为谁欢。不知十二街头月，今夜君从何处看。别恨归心总不支，蓟门烟雨送行时。离人莫折官桥柳，为我留将一两枝。
送田钟台殿读省觐南还四首·其一
作者：于慎行
朝代：明

十载金门隐岁星，故园归去为趋庭。武夷山色休相讶，不染风尘两鬓青。
送田钟台殿读省觐南还四首·其三
作者：于慎行
朝代：明

零落心期世路难，河梁斗酒为谁欢。不知十二街头月，今夜君从何处看。
送田钟台殿读省觐南还四首·其二
作者：于慎行
朝代：明

怜君万里入沧洲，天际孤帆水上浮。别后相思无处寄，鸿声不到海南头。
送田钟台殿读省觐南还四首·其四
作者：于慎行
朝代：明

别恨归心总不支，蓟门烟雨送行时。离人莫折官桥柳，为我留将一两枝。
送盛凤冈太史册封蜀藩
作者：于慎行
朝代：明

宝玉亲颁示展亲，还因谕蜀论过秦。云凝阁道青天险，家近关门紫气真。玉节遥分三署色，金羁行耀五陵春。悬知万里桥边路，共指轩车问使臣。
送秦舜峰中丞出镇南赣
作者：于慎行
朝代：明

词林早日侍甘泉，幕府勋名起少年。大国提封连瘴海，中丞使节护楼船。秋声夜渡三江雨，兵气晴销百越烟。此别不须频伫想，油幢几日欲朝天。
送苏中一参军内艰南旋
作者：于慎行
朝代：明

不因惜别重销魂，无限悲心下蓟门。正对白云思故国，却从芳草怨王孙。亭边立马斜阳影，陇上啼鹃晓月痕。我亦天涯欲归客，相逢应在武陵源。
送范涵虚太史入闽
作者：于慎行
朝代：明

卧病谢人徒，块焉处寥廓。客从何方来，缄书投我橐。开缄见故人，我心忽不乐。问子今何适，行行入瓯骆。瓯骆日南陬，思客春梅落。冉冉江中云，迢迢海上郭。太息念我曹，十载依铜爵。云胡乖羽翮，南北成离索。惊飙拂林树，洪流奔大壑。凤栖无静柯，龙游安所托。闻君有良剑，旧在丰城凿。佩之入山海，不能逢不若。宝此千金质，百鍊焉能铄。今我方无为，草玄惟寂寞。
送范涵虚太史请假南归四首
作者：于慎行
朝代：明

握手离亭一黯然，北风吹送渡江船。斗边自上丰城气，明月谁知是各天。与君连棹谒枫宸，五见长安碧草春。今日送君江上去，自怜犹作未归人。年年陌上起骊歌，别恨秋声可奈何。欲折一枝桥畔柳，长条零落已无多。莫拟扁舟泛五湖，六桥烟月旧游孤。停桡试隔秦淮听，子夜歌声尚有无。
送范涵虚太史请假南归四首·其一
作者：于慎行
朝代：明

握手离亭一黯然，北风吹送渡江船。斗边自上丰城气，明月谁知是各天。
送范涵虚太史请假南归四首·其三
作者：于慎行
朝代：明

年年陌上起骊歌，别恨秋声可奈何。欲折一枝桥畔柳，长条零落已无多。
送范涵虚太史请假南归四首·其二
作者：于慎行
朝代：明

与君连棹谒枫宸，五见长安碧草春。今日送君江上去，自怜犹作未归人。
送范涵虚太史请假南归四首·其四
作者：于慎行
朝代：明

莫拟扁舟泛五湖，六桥烟月旧游孤。停桡试隔秦淮听，子夜歌声尚有无。
送萧汉冲太史册封秦藩
作者：于慎行
朝代：明

银潢百二旧河山，玺绶新恩侍从颁。日映丹泥分汉阙，天浮紫气度秦关。逢秋露下仙人掌，望岳莲开玉女鬟。自是凤凰池上客，错疑萧史驻云间。
送萧玄圃太史册封淮藩
作者：于慎行
朝代：明

天家同姓建诸王，岁岁绨函出尚方。三殿云霞分玺绶，九河箫鼓动帆樯。宾筵漫赋淮山桂，使橐聊携汉署香。欲问江乡应未远，鄱湖南去是潇湘。
送董巢雄比部左迁上谷卫幕
作者：于慎行
朝代：明

匡时独抱杞人忧，谏猎书成更远游。逐客梦随青海月，仙曹香散白云秋。惠文列署閒霜简，神武新军卸锦韝。报国犹馀长剑在，不须常抚大刀头。
送袁玉蟠太史册封楚藩
作者：于慎行
朝代：明

赤管年来侍禁中，忽衔使节日华东。九河雨色过梁苑，七泽秋声到楚宫。故里歌成飞白雪，大王赋就起雄风。还朝欲问陈诗事，莫采章华达圣聪。
送许悟庵鍊师还云翠山兼寄山灵二首
作者：于慎行
朝代：明

旧时曾作小游仙，寄迹灵峰偶偓佺。卖药忽从都市见，还丹岂向世人传。瑶坛月出浑如水，玉洞花开别有天。归去正逢春色老，采芝可傍紫云眠。家近名山住亦稀，别来清梦转依依。愁生猿鹤花迷径，恨结松萝月上扉。青镜空悲游子鬓，红尘偏染仕人衣。凭君寄语山灵道，早晚抽簪向翠微。
送许悟庵鍊师还云翠山兼寄山灵二首·其一
作者：于慎行
朝代：明

旧时曾作小游仙，寄迹灵峰偶偓佺。卖药忽从都市见，还丹岂向世人传。瑶坛月出浑如水，玉洞花开别有天。归去正逢春色老，采芝可傍紫云眠。
送许悟庵鍊师还云翠山兼寄山灵二首·其二
作者：于慎行
朝代：明

家近名山住亦稀，别来清梦转依依。愁生猿鹤花迷径，恨结松萝月上扉。青镜空悲游子鬓，红尘偏染仕人衣。凭君寄语山灵道，早晚抽簪向翠微。
送赵少虚先生下第二首
作者：于慎行
朝代：明

三月花飞上苑春，花前黯淡送归人。赋成却抱文园病，老去还甘栗里贫。月出离筵关树晓，尘清客路陇梅新。熙朝自少南山隐，莫向桃源学避秦。弹铗重归奈尔何，乾坤今日尚蹉跎。黄金不买同时赋，白石谁怜半夜歌。北岭春萝仍对酒，西汀烟月且披蓑。他时共睹孙弘对，华发名成首四科。
送赵少虚先生下第二首·其一
作者：于慎行
朝代：明

三月花飞上苑春，花前黯淡送归人。赋成却抱文园病，老去还甘栗里贫。月出离筵关树晓，尘清客路陇梅新。熙朝自少南山隐，莫向桃源学避秦。
送赵少虚先生下第二首·其二
作者：于慎行
朝代：明

弹铗重归奈尔何，乾坤今日尚蹉跎。黄金不买同时赋，白石谁怜半夜歌。北岭春萝仍对酒，西汀烟月且披蓑。他时共睹孙弘对，华发名成首四科。
送赵瀫阳殿读上广东宪副
作者：于慎行
朝代：明

凛凛岁事寒，重云蔽城阙。游子欲何之，驱车适南越。南越万馀里，江深安可涉。鸢堕五溪云，猿号修岭月。耿耿烈士颜，世路无工拙。况握黄金章，名在诸侯列。我皇眷迩臣，赐环不赐玦。惟是同心人，欢情中道缺。踟蹰在广路，悢悢不能诀。砥如水中石，皎如山上雪。直道谅已难，忧心未云掇。吾将从此辞，长歌栖林樾。
送邑侯见廷张君入觐二首
作者：于慎行
朝代：明

首春握绶出明光，立见英声满岱阳。膏雨千家歌麦秀，和风百里散花香。御屏久已书名字，左省还应最奏章。多少朝元天上客，惊传年少是龚黄。千骑牙旌拥道周，齐城仙令古元侯。春前凫影翔霄汉，日下鸳班拱御楼。玉扆望悬天左个，黄金擎拜殿东头。传宣倘问羊裘隐，白发沧浪一叶舟。
送邑侯见廷张君入觐二首·其一
作者：于慎行
朝代：明

首春握绶出明光，立见英声满岱阳。膏雨千家歌麦秀，和风百里散花香。御屏久已书名字，左省还应最奏章。多少朝元天上客，惊传年少是龚黄。
送邑侯见廷张君入觐二首·其二
作者：于慎行
朝代：明

千骑牙旌拥道周，齐城仙令古元侯。春前凫影翔霄汉，日下鸳班拱御楼。玉扆望悬天左个，黄金擎拜殿东头。传宣倘问羊裘隐，白发沧浪一叶舟。
送邹四山太史册封岷藩便道省觐
作者：于慎行
朝代：明

名家儒术素风敦，奉使天潢布主恩。诏出螭头周内史，国分鹑尾汉王孙。秋声七泽飞征盖，雨色三湘近里门。到日趋庭应有问，雄谈碣石向谁论。
送邹进士南皋谪戍贵阳二首
作者：于慎行
朝代：明

自怜焚草日，却送看花人。迢递三危路，飘零万死身。长沙悲贾傅，湘水吊灵均。总是经过地，将谁采白蘋。纲常千古事，怜尔志如霜。首欲阶前碎，珠凭颔下藏。有生心尽折，纵死骨犹香。不似青莲客，无端谪夜郎。
送邹进士南皋谪戍贵阳二首·其一
作者：于慎行
朝代：明

自怜焚草日，却送看花人。迢递三危路，飘零万死身。长沙悲贾傅，湘水吊灵均。总是经过地，将谁采白蘋。
送邹进士南皋谪戍贵阳二首·其二
作者：于慎行
朝代：明

纲常千古事，怜尔志如霜。首欲阶前碎，珠凭颔下藏。有生心尽折，纵死骨犹香。不似青莲客，无端谪夜郎。
送郑承武文学还闽
作者：于慎行
朝代：明

归客翩翩玉剑装，河桥斗酒对飞扬。帆前雨色来吴会，马上秋声渡汶阳。万里攀留徐孺榻，百年寥落陆公庄。从今梦入三山月，夜夜骊珠采海旁。
送郑文学明景贡入成均
作者：于慎行
朝代：明

首奉徵书诣上京，儒家旧业世康成。齐门久薄吹竽调，燕市初高击筑声。系肘方书多要妙，临池墨帖更纵横。汉庭待诏须才子，莫负扶摇万里征。
送郑舒轩先生下第
作者：于慎行
朝代：明

宫草萋萋满禁城，乘春又向日边行。一帆风雨还家梦，十里莺花去国情。彩笔久传鹦鹉赋，青山频听鹧鸪声。石渠倘许推师授，经术应齐汉五更。
送郭汝承都试京兆二首
作者：于慎行
朝代：明

离歌此夕动秋声，万里元为蓟北行。碣石曾游燕处士，缁林聊对鲁儒生。毫端五色春能吐，匣底双锋夜自鸣。别后思君惟见月，芙蓉新镜影分明。倾盖论交意气偏，君家才地踵前贤。燕台市骏谁称首，洛浦登舟自是仙。大业应从千古见，时名不必众人怜。西京侍从多枚马，珥笔还期直木天。
送郭汝承都试京兆二首·其一
作者：于慎行
朝代：明

离歌此夕动秋声，万里元为蓟北行。碣石曾游燕处士，缁林聊对鲁儒生。毫端五色春能吐，匣底双锋夜自鸣。别后思君惟见月，芙蓉新镜影分明。
送郭汝承都试京兆二首·其二
作者：于慎行
朝代：明

倾盖论交意气偏，君家才地踵前贤。燕台市骏谁称首，洛浦登舟自是仙。大业应从千古见，时名不必众人怜。西京侍从多枚马，珥笔还期直木天。
送阮叔文上福州司理
作者：于慎行
朝代：明

六月征尘满玉鞍，闽方南路尚漫漫。名家自擅词人赋，望郡重簪法吏冠。过岭回看鸿雁白，逢秋应识荔枝丹。中丞部曲无多在，忍问当时旧将坛。
送陈春宇太史册封楚藩二首
作者：于慎行
朝代：明

遥遥江浦去，望望洞庭西。拥传过三楚，乘槎入五溪。潮平津树杳，天阔浦云低。想见花源里，渔家路不迷。持节金闺客，星华并列侯。遥分鸾掖色，一作兔园游。日暮湘潭雨，天寒梦泽秋。岂应歌故里，白雪少人酬。
送陈春宇太史册封楚藩二首·其一
作者：于慎行
朝代：明

遥遥江浦去，望望洞庭西。拥传过三楚，乘槎入五溪。潮平津树杳，天阔浦云低。想见花源里，渔家路不迷。
送陈春宇太史册封楚藩二首·其二
作者：于慎行
朝代：明

持节金闺客，星华并列侯。遥分鸾掖色，一作兔园游。日暮湘潭雨，天寒梦泽秋。岂应歌故里，白雪少人酬。
送陈玉垒太史扶侍归蜀
作者：于慎行
朝代：明

露下清秋奈别何，玉杯瑶瑟起离歌。人经汉苑青山近，路达巴江锦树多。万里椷书回雁字，三年珥笔共鸾坡。题桥总似相如旧，却奉元公驷马过。
送静上人还鸡鸣山二首
作者：于慎行
朝代：明

缥缈灵山枕帝畿，安禅一榻旧荆扉。钟声杳霭秋云里，万户江烟锁翠微。杖锡新辞阙下归，从今出世有传衣。经台到日春应暮，多少天花作雨飞。
送静上人还鸡鸣山二首·其一
作者：于慎行
朝代：明

缥缈灵山枕帝畿，安禅一榻旧荆扉。钟声杳霭秋云里，万户江烟锁翠微。
送静上人还鸡鸣山二首·其二
作者：于慎行
朝代：明

杖锡新辞阙下归，从今出世有传衣。经台到日春应暮，多少天花作雨飞。
途中书怀二首
作者：于慎行
朝代：明

圣代无高隐，行藏亦有因。寡交思避世，多病学全身。止足存微尚，安危付钜臣。所惭恩礼重，雪涕念君亲。太息宗祊计，回天事信难。三年头欲白，八疏口将丹。璇海波能润，瑶台月正安。汉庭多彊项，谁敢测宸欢。
途中书怀二首·其一
作者：于慎行
朝代：明

圣代无高隐，行藏亦有因。寡交思避世，多病学全身。止足存微尚，安危付钜臣。所惭恩礼重，雪涕念君亲。
途中书怀二首·其二
作者：于慎行
朝代：明

太息宗祊计，回天事信难。三年头欲白，八疏口将丹。璇海波能润，瑶台月正安。汉庭多彊项，谁敢测宸欢。
遣迎子冲可大二丈入对
作者：于慎行
朝代：明

旅鬓风尘感岁华，故人今日尚天涯。三年梦隔长安月，千里春期上苑花。济北鸿声来拥传，湖西雪色隐乘槎。即看醉握双龙剑，依旧燕城卧酒家。
邵伯湖夜泊
作者：于慎行
朝代：明

日暮倚兰桡，秋江正寂寥。驿门斜对雨，郡郭远通潮。急橹看商舶，寒灯见市桥。隋堤前路近，欲听月中箫。
邹县谒孟庙寺在邑城北河上
作者：于慎行
朝代：明

邾城旧里记三迁，庙貌弘开大道边。行地江河疏圣派，谈天奭衍闭言筌。洙流近映金铺日，峄嶂高含画栋烟。北望孔门元咫尺，明禋终古侍雕筵。
郑生承武自闽来访
作者：于慎行
朝代：明

蓬蒿三径少将迎，客有相过万里程。观乐游同吴季子，谈经业继郑康成。悲欢往事青灯话，要眇新辞白雪声。他日上林传赋草，应知首问长卿名。
部檄以修史趣上
作者：于慎行
朝代：明

当年束发侍承明，一卧东山岁月更。筑室还临芳草路，趋朝犹记禁钟声。愁边四壁家如旧，病里三都赋未成。传道长安飞诏下，兰台已注史臣名。
郭汝承诗有乡思书此解之
作者：于慎行
朝代：明

十年几作五陵游，一剑高横万里秋。此夜龙光方射斗，乡心且莫视刀头。
都门留别诸丈
作者：于慎行
朝代：明

不缘多病壮心消，敢向清时远市朝。三殿恩华淹日月，十年归梦落渔樵。宫云欲散飘衫袖，别酒初醒见柳条。最是河梁分手地，桃花潭水碧迢迢。
酬于子冲文学见寄和韵
作者：于慎行
朝代：明

回首齐州思有馀，玉函秋色近何如。王孙自长山中桂，青鸟初传海上书。簿俗交游谁得意，平生怀抱尔离居。请缨汉阙终生在，二十才名绿鬓疏。
酬冯学士用韫寄问
作者：于慎行
朝代：明

宿酒初醒午梦馀，春皋小雨试挥锄。忽逢陇上梅花使，为送云中锦字书。别后瑶华常满袖，归来白发渐盈梳。闻君亦有东山兴，海畔秋风扫石闾。
酬寄冯学士见问
作者：于慎行
朝代：明

孤城欲雪雁无声，海畔书来几日程。隔郡关河劳远梦，多年京洛见交情。青山久绝人间累，白眼閒看世上名。珍重心知酬圣主，应令樵牧睹清平。
酬寄张洪阳宫保
作者：于慎行
朝代：明

西江秋望水盈盈，三十年来故旧情。地迥双悬梁月梦，云深几隔塞鸿声。山中上相称弘景，天际真师号广成。却悔当时交臂失，白头始解学无生。
酬寄茅鹿门先生
作者：于慎行
朝代：明

人宗江左见风流，词赋名高鹤发秋。倚马应閒青玉杖，藏书欲满白华楼。篱边松菊陶潜酒，湖上烟波范蠡舟。尺素来时看明月，不知里许夜珠投。
采莲曲
作者：于慎行
朝代：明

芙蓉江上秋风烈，采莲少女沙棠楫。红颜耀日总疑花，翠袖凌烟浑胜叶。月高船重花欲稀，渐听花间笑语微。停桡忽忆巴陵道，怅望烟波涕满衣。
里翁张虑斋八帙二首
作者：于慎行
朝代：明

寰中信有地行仙，八十冰肌类小年。华萼曾联文苑盛，衣冠雅称素封贤。兰皋夜雨看耕耒，绮阁春灯醉舞筵。共庆清时多旧老，三朝遗俗口能传。常将沆瀣当朝餐，矍铄风神世所难。走马自轻飞鞚远，看花犹剧蹋歌欢。青葱日长堂前树，郁烈春芳泽畔兰。欲向仙台占寿纪，不知渤澥几时乾。
里翁张虑斋八帙二首·其一
作者：于慎行
朝代：明

寰中信有地行仙，八十冰肌类小年。华萼曾联文苑盛，衣冠雅称素封贤。兰皋夜雨看耕耒，绮阁春灯醉舞筵。共庆清时多旧老，三朝遗俗口能传。
里翁张虑斋八帙二首·其二
作者：于慎行
朝代：明

常将沆瀣当朝餐，矍铄风神世所难。走马自轻飞鞚远，看花犹剧蹋歌欢。青葱日长堂前树，郁烈春芳泽畔兰。欲向仙台占寿纪，不知渤澥几时乾。
重建双桧堂成追忆两兄有感
作者：于慎行
朝代：明

背郭堂成傍岳祠，盘桓双桧忆连枝。池塘寂寞逢今日，华萼翩翻是往时。高栋重悬初署榜，颓垣犹见旧题诗。小山漫自称真隐，只影谁怜两鬓丝。
重游三阳观宿
作者：于慎行
朝代：明

曾向春山宿，重来似旧青。坛风落橡栗，岩雨长芝苓。试觅长生药，聊翻内景经。不知凉夜永，星斗挂疏棂。
金山
作者：于慎行
朝代：明

江面孤峰秀绝群，芙蓉千尺锁氤氲。诸天台殿空中涌，四壁烟霞镜里分。鼍窟长悬朝暮雨，龙宫时散往来云。登临况值秋风起，万里涛声不可闻。
金山望湖亭
作者：于慎行
朝代：明

孤亭斜倚碧山隈，槛外明湖对举杯。万顷玻瓈天上出，千岩紫翠镜中开。云连阁道笼春树，雨过行宫锁绣苔。尽说昆明雄汉苑，无如此地接蓬莱。
金陵江口夜泊
作者：于慎行
朝代：明

孤舟江上宿，秋梦耿难成。片月中流影，千帆夜半声。地邻桃叶渡，山近石头城。倚舵闻吴咏，偏令旅思生。
铜城望见云翠诸山
作者：于慎行
朝代：明

归途今日惬，凭轼见吾山。以尔千岩翠，惭人两鬓斑。向来多远梦，从此闭重关。不似终南路，依栖慕世间。
长安道
作者：于慎行
朝代：明

东出灞陵桥，回望长安道。烟花万户暖风轻，罗绮千门明月晓。汉家宫阙郁岧峣，碧阁珠楼倚绛霄。丞相衣冠苍玉佩，将军甲第赤栏桥。平明内殿承颜色，日晏朝回行紫陌。夹道金羁赭汗流，盈门绣辖朱尘塞。人生得意自辉光，刺谒纷纭满路旁。一笑看人回禄命，片言酬客腐肝肠。小子胜衣皆受印，苍头结绶亦为郎。貔虎三千陈列第，鸳鸯七十闭东厢。银床月瑩流苏帐，翠幕烟浮玳瑁梁。镫前北里千金舞，座上宜城九酝觞。年去年来无旦暮，春花秋月依然度。歌吹平连长乐钟，林园直接新丰树。祗知娱乐不知忧，转眼荣华逐水流。谁道冰山可永峙，谁言天雨可重收。曾闻上将幽钟室，曾见元公赐养牛。博陆门前罗鸟雀，平津邸内走鼪鼬。古来世事浑如许，道上垂杨不解语。唯有东陵旧日侯，瓜田看尽青门雨。
长安道
作者：于慎行
朝代：明
体裁：乐府曲辞

东出灞陵桥，回望长安道。烟花万户暖风轻，罗绮千门明月晓。汉家宫阙郁岧峣，碧阁珠楼倚绛霄。丞相衣冠苍玉佩，将军甲第赤栏桥。平明内殿承颜色，日晏朝回行紫陌。夹道金羁赭汗流，盈门绣辖朱尘塞。人生得意自辉光，刺谒纷纭满路旁。一笑看人回禄命，片言酬客腐肝肠。小子胜衣皆受印，苍头结绶亦为郎。貔虎三千陈列第，鸳鸯七十闭东厢。银床月莹流苏帐，翠幕烟浮玳瑁梁。镫前北里千金舞，座上宜城九酝觞。年去年来无旦暮，春花秋月依然度。歌吹平连长乐钟，林园直接新丰树。祗知娱乐不知忧，转眼荣华逐水流。谁道冰山可永峙，谁言天雨可重收。曾闻上将幽钟室，曾见元公赐养牛。博陆门前罗鸟雀，平津邸内走鼪鼬。古来世事浑如许，道上垂杨不解语。唯有东陵旧日侯，瓜田看尽青门雨。
长安道
作者：于慎行
朝代：明

晨光开紫陌，春气耀丹霞。月落新丰树，烟笼上苑花。金羁京兆马，绣毂富平车。侠少逢何阔，相过赵李家。
长干
作者：于慎行
朝代：明

白门通市里，传是古长干。陌柳藏鸦曙，秋潮带雨寒。横塘归客断，子夜旧歌阑。别是繁华地，休将六代看。
长干曲
作者：于慎行
朝代：明

妾住在长干，离居岁欲阑。洞庭归客少，浦口去人难。雨落吴天暮，云横楚岫寒。含情何所待，憔悴碧江湍。
长歌行
作者：于慎行
朝代：明

宴坐北堂上，秋宇何清凉。客心殊不乐，起视夜未央。新月鉴空轩，列宿烂成行。熠耀飞中庭，莎鸡号东厢。仰见孤鸣雁，噭噭天南翔。屣履步阶除，啸咤以慨慷。少壮弄文史，思登君子堂。青阳忽不待，玄发亦已苍。百川正东流，大海何泱泱。寒暑相迁次，日月互匿藏。年命非金石，荣耀安得长。自非不朽图，何以播馀芳。抱兹千岁忧，俯仰中情伤。
閒居
作者：于慎行
朝代：明

野筑千林敞，閒居万事慵。朝廷疏记忆，里巷少过从。雨急萧萧柳，风疏落落松。传呼何太剧，海上举边烽。
閒居效长庆体
作者：于慎行
朝代：明

乾坤屈指阅行藏，不是狂夫老亦狂。宠辱百年身似梦，浮湛五亩醉为乡。鹪鹏各自便高下，凫鹤谁能制短长。回首昔游愁忆汝，缁尘偏染鬓成霜。
閒居述怀
作者：于慎行
朝代：明

未老归随鹿豕群，十年阅尽北山云。神全瓦注原非巧，名混金瓯久未分。岁晏谁能怀邓禹，功高自合谢田文。华阳十赉皆君宠，九命何殊阙下闻。
閒居述怀
作者：于慎行
朝代：明

白日御飙轮，西下何其速。河流东到海，日夜波声蹴。人生正百年，荣华不满目。君今亦胡为，沈吟长蹢躅。北里有良友，南邻多旧族。相羊山水间，声若丝与竹。斗酒可相娱，极宴适所欲。何必宛洛游，裘马相徵逐。制命固在我，无为自局促。
门有万里客
作者：于慎行
朝代：明

翩翩紫骝马，宛宛黄金珰。客从何方来，悲吟坐我堂。客从江上来，言向长安路。海水白波长，茫茫不可渡。我有绿绮琴，为君鼓三行。谁为胶与漆，谁为参与商。索索复索索，送子长安陌。借问云间人，何如山中客。山中无所赠，手把青兰枝。一握何足道，但感同心辞。别君日以深，送君日以远。安危在盛名，努力加餐饭。
闭门
作者：于慎行
朝代：明

闭门多所适，懒与病相宜。岸帻全忘沐，匡床久未移。酒醒微雨夜，衣减落花时。只忆河桥柳，应馀未折枝。
闰九月朔日姜民部养冲邀登黄楼夜饮
作者：于慎行
朝代：明

风露严城欲暮秋，重关灯火上黄楼。山邀夜色当杯入，云拥河声抱槛流。片石长留苏子赋，荒原不散楚人愁。论文况是登高日，藉甚逢君自胜游。
闰月朔日道中忆东园菊
作者：于慎行
朝代：明

今年九月菊，应自敛芳菲。秋色未云暮，游子将欲归。系心霜露满，凝恨雁鸿稀。想到尊前见，寒香正点衣。
闻子冲被徵寄问兼趣早出四首
作者：于慎行
朝代：明

谷城山色五峰亭，十日相过酒未醒。底事西河桥畔柳，残枝又傍马头青。西山烽火照边城，殉国何人更请缨。知是济南年少在，匣中长剑作龙鸣。潘园无限北堂欢，捧得除书掩涕看。一夕烽烟劳圣主，雄心那不指楼兰。四十男儿报主身，时艰安得避风尘。功成自有抽簪日，且借青山与故人。
闻子冲被徵寄问兼趣早出四首·其一
作者：于慎行
朝代：明

谷城山色五峰亭，十日相过酒未醒。底事西河桥畔柳，残枝又傍马头青。
闻子冲被徵寄问兼趣早出四首·其三
作者：于慎行
朝代：明

潘园无限北堂欢，捧得除书掩涕看。一夕烽烟劳圣主，雄心那不指楼兰。
闻子冲被徵寄问兼趣早出四首·其二
作者：于慎行
朝代：明

西山烽火照边城，殉国何人更请缨。知是济南年少在，匣中长剑作龙鸣。
闻子冲被徵寄问兼趣早出四首·其四
作者：于慎行
朝代：明

四十男儿报主身，时艰安得避风尘。功成自有抽簪日，且借青山与故人。
闻胡竺西山人被絷有怀二首
作者：于慎行
朝代：明

慷慨关东侠，词场旧所欢。如何燕市筑，忽作楚臣冠。翻覆人情险，倾危世路难。夜来丰狱剑，虹色为君看。长铗今何适，从军赴桂林。谈天时网密，逐客庙谟深。寥落词人赋，凄凉国士心。沅湘何处望，愁绝雁书沉。
闻胡竺西山人被絷有怀二首·其一
作者：于慎行
朝代：明

慷慨关东侠，词场旧所欢。如何燕市筑，忽作楚臣冠。翻覆人情险，倾危世路难。夜来丰狱剑，虹色为君看。
闻胡竺西山人被絷有怀二首·其二
作者：于慎行
朝代：明

长铗今何适，从军赴桂林。谈天时网密，逐客庙谟深。寥落词人赋，凄凉国士心。沅湘何处望，愁绝雁书沉。
闻郭汝承京兆捷音志喜
作者：于慎行
朝代：明

望望长安道，秋高紫气新。燕台真得骏，汉苑欲歌麟。笑折看花屐，狂呼漉酒巾。老怀无浪喜，个是眼中人。
闻里中健儿归自朝鲜述单中事有感
作者：于慎行
朝代：明

从军年少说成功，道逐楼船过海东。几见蛮烟迷月黑，曾看猎火照波红。椎牛已自空夷国，赐币还应出汉宫。叹息愚痴石司马，枉将七尺殉和戎。
阁夜
作者：于慎行
朝代：明

何处夜色好，月明独倚楼。一声长笛起，吹裂万山秋。风露凄以冷，星河静欲流。怀人不可见，天末眇含愁。
阁夜
作者：于慎行
朝代：明

隐几虚堂夜，幽怀谁与论。星河临九陌，钟漏彻千门。黯淡伤春事，踟蹰念主恩。蘼芜今已绿，归路滞王孙。
阁试中秋
作者：于慎行
朝代：明

风露凄清昼漏残，月华缥缈凤城端。三天如水销银汉，万里无云泻玉盘。燕塞河山秋气迥，汉家宫阙夜光寒。一声长笛思千里，倚啸重楼十二栏。
阁试征西将军出塞歌
作者：于慎行
朝代：明

榆关九月寒风早，玄霜已白边城草。敌骑朝侵策勒营，将军夜出祁连道。关山晓月度龙沙，马上芙蓉吐剑花。连营画地传刁斗，十万军声静不哗。期门少年健如虎，束发从军思报主。画角寒销玉塞云，铁衣冷拂金城雨。援枹执鼓何雄哉，笑看楼兰动地来。合围瀚海浑无敌，转战皋兰未肯回。紫骝汗血归来后，肘背黄金大如斗。胡床坐解月支头，割鲜笑釂蒲萄酒。酒泉亭障接乌孙，辎重如山入塞门。五云阙下报天子，万里封侯安足论。
阁试抵璧捐珠
作者：于慎行
朝代：明

赵氏有良璧，连城不可索。抱之会渑池，鼓瑟声何迫。魏侯得明珠，径寸馀光泽。照彼辚辚车，不阻函关轭。哲王固有贵，所贵非瑰奇。请观垂裳后，帝则昭良规。四表谅已格，列辟咸师师。犹惇玩物儆，惕若兴遐思。晔晔结绿珍，丸石投空谷。辉辉明月光，湮潭委鱼目。岂不怀至宝，怀宝倾天禄。宫中径寸珠，可易千人粟。宫中盈尺璧，可筑千家屋。珠饥不可食，毋自枵民腹。玉寒不可衣，无裤歌声蹙。所以唐虞理，光华烛海隩。澹然宝无为，茅茨坐穆穆。
阁试玉河冰泮六韵
作者：于慎行
朝代：明

春色临仙掌，龙池积素开。蛟迎新旭断，鱼逐暖波来。云影回彤阁，风纹触绣苔。不缘分玉镜，何处见瑶台。桂楫思无限，雕阑望未回。从兹赋曲水，长奉万年杯。
阁试赋得秋菊有佳色八韵
作者：于慎行
朝代：明

晔彼黄金萼，翛然白露天。馨香堪自葆，颜色为谁鲜。零落玄都蕊，萧疏灞上烟。亭亭凉雨后，冉冉晓霜前。小苑寒无奈，疏篱翠可怜。餐英骚客赋，送酒逸人眠。不为春华少，其如晚节坚。撷芳未云已，闻雁夕阳边。
阳春曲
作者：于慎行
朝代：明

绮疏旭日春风寒，风吹落花飘井栏。飞来飞去玉柱端，美人掩镜鸣双环。雕琴纤指当窗弹，含宫咀商曲欲殚。辽然流想心不欢，天山积雪久未乾。尺书欲寄陇道难，安能随风到玉关。闺阴早霜岁欲阑，红颜寂寞空长叹。
陇头吟
作者：于慎行
朝代：明

陇头流水别，凄响自堪惊。月散东西影，风传远近声。傍侵疏勒道，斜入隗嚣营。呜咽归肠断，何时到渭城。
除夕前四日送杨户部之官河南
作者：于慎行
朝代：明

送子岁云晏，踟蹰可奈何。酒边生白发，雪里渡黄河。落魄才难尽，飞扬意故多。春风洛阳道，早晚听鸣珂。
除夕呈二兄
作者：于慎行
朝代：明

乡闾风土弟兄居，冉冉年光岁又除。胜里金花聊共赏，尊中柏叶肯教虚。居邻碧海三山路，交绝长安七贵书。犹有谢家辞翰在，春山游眺许谁如。
除夕怀诸兄弟
作者：于慎行
朝代：明

九陌笙歌岁又阑，惊人时序汉长安。凋萧两鬓池头佩，寂寞三秋梦里兰。上苑花从今夜发，故乡书拟隔年看。天涯兄弟应相念，绿酒青灯可自欢。
陪朱可大丈游陶山幽栖寺绝顶同张士师李鸿胪黄文学赋
作者：于慎行
朝代：明

幽栖真此地，绝壁到人稀。石角斜钩杖，藤稍曲桂衣。壶飧高洞险，钟磬下方微。共有登临兴，谁能不醉归。
陶山怀古
作者：于慎行
朝代：明

越相何年隐，齐山旧有名。地连肥子国，路出铸乡城。洞杳秋云白，岩深古木平。临池怀往迹，颇识种鱼情。
陶山赠张东山士师
作者：于慎行
朝代：明

陶朱今不见，君是鲁朱家。侠骨千金剑，仙炉五色霞。生涯随畜牧，乡语话桑麻。早结东山隐，惊看鬓有华。
雨
作者：于慎行
朝代：明

城夕凉风起，空堂飒似秋。片云生远岫，骤雨过重楼。暝色阶前树，寒声峡外舟。鸥凫何自喜，汎汎满青流。
雨中东流泉上同可大赋
作者：于慎行
朝代：明

风雨鸣丹谷，林亭倚翠岑。一尊今日酒，千里故人心。树动三秋色，泉飞万壑音。夜凉横吹起，直欲想龙吟。
雨中舟行
作者：于慎行
朝代：明

天阔雨冥冥，孤帆过驿亭。云吞江树白，雾失晓峰青。岸鸟迎船湿，河鱼出网腥。生涯多少恨，无处异飘萍。
雨中谢周师送酒
作者：于慎行
朝代：明

积雨不出户，空斋自检书。如何陶令酒，亦到子云庐。闭阁青山少，开帘远树疏。沈冥应独醉，无计屈高车。
雨中遣使买舟
作者：于慎行
朝代：明

时节忽复易，閒居事更幽。微风吹木杪，片雨到床头。未解虞卿印，先寻范蠡舟。行装书数卷，沾湿不无愁。
雨行北安门外湖上
作者：于慎行
朝代：明

湖上朱阑倚画舟，一天凉雨汉宫秋。平桥芦荻萧萧冷，别浦鸥凫汎汎流。雾色迷茫三苑树，波光隐见五城楼。由来仙掌多浓露，十里芙蓉接御沟。
雨雪
作者：于慎行
朝代：明

阴山征战地，雨雪夜霏霏。冻缩胡儿马，寒凝汉将衣。范恭疏勒返，苏武漠南归。颇怪关门柳，春前作絮飞。
雪中卧病杨庐山至京枉过
作者：于慎行
朝代：明

春城雨雪卧袁安，仙令朝天驻锦鞍。万里风尘随聚散，百年湖海见交欢。翻疑梦杳罗浮月，好在香分画省兰。伏枕烧灯浑未厌，坐来鳷鹊夜光寒。
雪中杏花
作者：于慎行
朝代：明

春寒无可奈，愁思入韶华。更落瑶台雪，还添上苑花。凝妆聊傅粉，待晕始成霞。试汎山阴棹，东风满若邪。
雪中济南道上携张就山同行忽失所在诗以觅之
作者：于慎行
朝代：明

雨雪携同好，行行失所如。细寻东郭履，久驻信陵车。误恐迷花径，寒应殢酒庐。居然成间阔，暝色野踌蹰。
雪中独酌
作者：于慎行
朝代：明

北风一以凛，雨雪昼霏霏。酒畔疑花落，春前学絮飞。田家占岁事，海国念戎机。万里三韩道，征人几队归。
雪中登楼看山歌
作者：于慎行
朝代：明

月中看山不辨色，雪中看山不辨影。阑前九叠锦屏张，一时幻作虚无境。苍茫颢气万里通，轻琼冷絮飘鸿濛。阎浮几许还遭劫，色界由来总是空。忆昨筑楼对城缺，本为看山亦看雪。那令有雪却无山，倚楼满目成㵳泬。山亦非真无，雪亦非常有。自顾梦觉身，至竟谁为偶。此时欲说已忘言，拍阑且尽杯中酒。
雪中菊花小歌
作者：于慎行
朝代：明

去年九月雪雨集，菊花吐向雪中泣。今年十月菊始开，雪花又落黄金罍。繁华何意同萧瑟，冷蕊疏枝一半白。罗绮三千梦早春，却将铅粉妆佳色。素影关山夜欲流，寒香寂寞楚天秋。不知陶令吟时醉，正是袁安卧处愁。篱边吾亦怜吾友，苦节贞心成素首。试看东园桃李花，霜前零落今何有。
雪后杏花
作者：于慎行
朝代：明

花时惊雪落，雪后见花开。夜色梁园度，春香汉苑来。飘帘还似雨，闻笛半疑梅。冻涩枝头燕，依然社日回。
雪后登楼看山歌
作者：于慎行
朝代：明

昨朝飞雪满大荒，登楼四顾天茫茫。今朝登楼禁不得，吾与青山头并白。筠床呼酒皛宇开，瑶华积作中天台。对山遥劝一杯酒，平生与君为素友。君今头白青有时，奈何吾鬓真成丝。
青溪
作者：于慎行
朝代：明

鸣珂传旧里，弥望总污莱。片雨湖边落，重桥苑外开。草荒江令宅，花覆陆机台。尚想风流地，空悲异代才。
韩敬堂年丈连举二子戏贺
作者：于慎行
朝代：明

不分君家乐事频，画堂箫鼓日如春。蕊宫乞得双龙女，各捧明珠献主人。
题云间林谏议重寿卷
作者：于慎行
朝代：明

云间有逸叟，德声穆若兰。缅昔谐良觏，登堂揖鹖冠。肌肤瑩玉云，两颊渥如丹。大饮呼五白，清夜不知阑。一往谢朝市，戢景吴江湍。涉海掇瑶草，临流倚翠竿。借问此何为，言奉北堂欢。北堂有寿母，百岁以盘桓。晨羞沆瀣滓，夕进雕胡盘。老人为儿啼，七十戏堂端。殊事闻远近，眇然使我叹。鱼翼不可并，纯祜世所难。况复青云客，为时麟与鸾。两世有宠命，服之吉且安。飘飘千馀岁，娱乐未云殚。
题云间林谏议重寿卷
作者：于慎行
朝代：明
体裁：古风

云间有逸叟，德声穆若兰。缅昔谐良觏，登堂揖鹖冠。肌肤莹玉云，两颊渥如丹。大饮呼五白，清夜不知阑。一往谢朝市，戢景吴江湍。涉海掇瑶草，临流倚翠竿。借问此何为，言奉北堂欢。北堂有寿母，百岁以盘桓。晨羞沆瀣滓，夕进雕胡盘。老人为儿啼，七十戏堂端。殊事闻远近，眇然使我叹。鱼翼不可并，纯祜世所难。况复青云客，为时麟与鸾。两世有宠命，服之吉且安。飘飘千馀岁，娱乐未云殚。
题吴母贞裕卷二首
作者：于慎行
朝代：明

卫姜植特操，邹孟秉义方。贞哉延陵母，旷古嗣遗芳。素衷矢皎日，烈质凝秋霜。笄总奉君子，瑟琴静且良。一为终天诀，掩镜销铅妆。晨炊井床冻，夜绩釭辉凉。中庭长琼树，复汎崇兰光。璇室有彤管，名与星岳长。永言歌黄鹄，三叹沾人裳。女贞既有树，女清亦有台。不如母师号，云汉天昭回。丹泥北堂耀，璇榜深闳开。表闾与锡命，流耀江海隈。子为簪笔史，倚柱称瑰材。孙为含香吏，抗章胡壮哉。家声一以振，母节益以恢。正气凛千古，荣名肃九垓。歌言树令轨，以拯流风颓。
题吴母贞裕卷二首·其一
作者：于慎行
朝代：明

卫姜植特操，邹孟秉义方。贞哉延陵母，旷古嗣遗芳。素衷矢皎日，烈质凝秋霜。笄总奉君子，瑟琴静且良。一为终天诀，掩镜销铅妆。晨炊井床冻，夜绩釭辉凉。中庭长琼树，复汎崇兰光。璇室有彤管，名与星岳长。永言歌黄鹄，三叹沾人裳。
题吴母贞裕卷二首·其二
作者：于慎行
朝代：明

女贞既有树，女清亦有台。不如母师号，云汉天昭回。丹泥北堂耀，璇榜深闳开。表闾与锡命，流耀江海隈。子为簪笔史，倚柱称瑰材。孙为含香吏，抗章胡壮哉。家声一以振，母节益以恢。正气凛千古，荣名肃九垓。歌言树令轨，以拯流风颓。
题孙湛明侍御征西卷
作者：于慎行
朝代：明

朔方昨岁起边声，绣斧亲徵六郡兵。漠北烟尘归指顾，征西车马藉威名。胡笳夜静昆邪塞，汉月春辉策勒营。犹有辽阳烽火在，还将前箸赞升平。
题崔仲素郡丞抚松亭
作者：于慎行
朝代：明

藐彼海上山，云气何寥廓。中有孤丘亭，苍茫临大壑。约壁荃与兰，涂材匪丹雘。亭端亦何有，长松双落落。下根盘虬龙，上干栖鸾鹤。泠风无时休，秋霜被已薄。主人北州牧，解组耽恬漠。亭中谐寤言，松下恣盘礴。月出鼓鸣琴，永夜声萧索。载咏彭泽吟，古今偕至乐。顾见泰山隅，五株良有托。万古称秦官，贞心无乃怍。请移植此亭，为假山中爵。食彼偓佺伦，共鍊延年药。
题巴西甘大夫年谱小像十首
作者：于慎行
朝代：明

蜀都方著赋，汉阙正求才。借问题桥去，何当拥传回。马上碧衣郎，春风锦带长。上林花万树，无处不飞香。被冷明光夜，兰香画省秋。清时閒法吏，吟倚白云楼。轺轩秦塞远，戟府汉江开。万里桥边路，乡书几度来。帷幄谈兵地，风烟陇树秋。不因羌管月，谁道近凉州。尺籍徵兵下，铜鱼使者章。临淄十万户，一半戍渔阳。朝正开左个，玉帛古元侯。千骑东方至，朱衣在上头。挂冠三观顶，长揖海云孤。羞杀秦人树，犹称五大夫。一艇烟波里，垂钩傍月亲。风尘回首地，多少未归人。辍耕陇头夕，山云稍欲没。散发啸平林，饭牛待凉月。
题巴西甘大夫年谱小像十首·其一
作者：于慎行
朝代：明

蜀都方著赋，汉阙正求才。借问题桥去，何当拥传回。
题巴西甘大夫年谱小像十首·其七
作者：于慎行
朝代：明

朝正开左个，玉帛古元侯。千骑东方至，朱衣在上头。
题巴西甘大夫年谱小像十首·其三
作者：于慎行
朝代：明

被冷明光夜，兰香画省秋。清时閒法吏，吟倚白云楼。
题巴西甘大夫年谱小像十首·其九
作者：于慎行
朝代：明

一艇烟波里，垂钩傍月亲。风尘回首地，多少未归人。
题巴西甘大夫年谱小像十首·其二
作者：于慎行
朝代：明

马上碧衣郎，春风锦带长。上林花万树，无处不飞香。
题巴西甘大夫年谱小像十首·其五
作者：于慎行
朝代：明

帷幄谈兵地，风烟陇树秋。不因羌管月，谁道近凉州。
题巴西甘大夫年谱小像十首·其八
作者：于慎行
朝代：明

挂冠三观顶，长揖海云孤。羞杀秦人树，犹称五大夫。
题巴西甘大夫年谱小像十首·其六
作者：于慎行
朝代：明

尺籍徵兵下，铜鱼使者章。临淄十万户，一半戍渔阳。
题巴西甘大夫年谱小像十首·其十
作者：于慎行
朝代：明

辍耕陇头夕，山云稍欲没。散发啸平林，饭牛待凉月。
题巴西甘大夫年谱小像十首·其四
作者：于慎行
朝代：明

轺轩秦塞远，戟府汉江开。万里桥边路，乡书几度来。
题张中丞傅野万玉山房卷
作者：于慎行
朝代：明

吾慕竹溪逸，爱此竹树林。悠然展幅素，绿玉何萧森。万竿挺寒翠，千亩横素阴。亦有高节士，结庐江水浔。夹池乱橘柚，拂槛锵球琳。讵开蒋诩径，但抚山公琴。朅来仙省游，双管耀华簪。截彼虬龙簳，写兹鷟鸑音。无为眷荆渚，寤宿增遐心。此君在几席，可以澹尘襟。念本孤生植，冉冉泰山岑。愿为琅玕赠，徙倚一长吟。
题张学士閒云馆四首
作者：于慎行
朝代：明

芙蓉江馆闭霏微，江面閒云拥钓矶。春色不胜芳草绿，萋萋长似待人归。滕王阁下碧波寒，徐孺祠前木叶丹。一曲池台千竹里，可知无梦到长安。斋心自捧玉函经，永日焚香坐小亭。隐几萧然秋似水，不知江上几峰青。山中丛桂碧氤氲，十亩烟皋领白云。携得青萍双剑在，斗间遥夜动星文。
题张学士閒云馆四首·其一
作者：于慎行
朝代：明

芙蓉江馆闭霏微，江面閒云拥钓矶。春色不胜芳草绿，萋萋长似待人归。
题张学士閒云馆四首·其三
作者：于慎行
朝代：明

斋心自捧玉函经，永日焚香坐小亭。隐几萧然秋似水，不知江上几峰青。
题张学士閒云馆四首·其二
作者：于慎行
朝代：明

滕王阁下碧波寒，徐孺祠前木叶丹。一曲池台千竹里，可知无梦到长安。
题张学士閒云馆四首·其四
作者：于慎行
朝代：明

山中丛桂碧氤氲，十亩烟皋领白云。携得青萍双剑在，斗间遥夜动星文。
题忠顺夫人画像四首
作者：于慎行
朝代：明

燕支山色点平芜，染出春愁上画图。一曲胡笳明月夜，边声又度小单于。边城新舞《柘枝》辞，降得浑邪罢汉师。不道长安春色少，甘泉宫里画阏氏。天山猎罢雪漫漫，绣袜斜偎七宝鞍。半醉屠苏双颊冷，桃花一片殢春寒。莲花宝铗绿云鬟，不脱襜褕款汉关。枉杀白登城下画，虏中原自有红颜。
题忠顺夫人画像四首·其一
作者：于慎行
朝代：明

燕支山色点平芜，染出春愁上画图。一曲胡笳明月夜，边声又度小单于。
题忠顺夫人画像四首·其三
作者：于慎行
朝代：明

天山猎罢雪漫漫，绣袜斜偎七宝鞍。半醉屠苏双颊冷，桃花一片殢春寒。
题忠顺夫人画像四首·其二
作者：于慎行
朝代：明

边城新舞《柘枝》辞，降得浑邪罢汉师。不道长安春色少，甘泉宫里画阏氏。
题忠顺夫人画像四首·其四
作者：于慎行
朝代：明

莲花宝铗绿云鬟，不脱襜褕款汉关。枉杀白登城下画，虏中原自有红颜。
题文学郑生墨海壶天卷二首
作者：于慎行
朝代：明

长安可识鲁诸生，笔底龙鸾到处惊。好去汉宫题署榜，今年太极殿新成。戏取刀圭鍊紫霞，壶天深驻上仙家。等閒种就千林杏，开作宜春内苑花。
题文学郑生墨海壶天卷二首·其一
作者：于慎行
朝代：明

长安可识鲁诸生，笔底龙鸾到处惊。好去汉宫题署榜，今年太极殿新成。
题文学郑生墨海壶天卷二首·其二
作者：于慎行
朝代：明

戏取刀圭鍊紫霞，壶天深驻上仙家。等閒种就千林杏，开作宜春内苑花。
题李棠轩太史风木卷
作者：于慎行
朝代：明

水部才名世所传，平生旧事付新镌。青箱累叶承先庆，玉署重辉启嗣贤。天上楼成曾有梦，人间鹤去不知年。只今陇草悲仙吏，岁岁春风泣杜鹃。
题桃川图赠鍊师张子故西苑方士也
作者：于慎行
朝代：明

我歌桃川图，旧识桃源客。骨青发短双颊红，十年卖药长安陌。自言本是武陵人，花落花开不记春。姓名偶被先皇识，选列仙官侍紫宸。紫宸宫阁天中起，西苑繁华如梦里。铜盘百尺落秋空，绮幕千门照流水。祠坛队队羽衣群，鹤盖霓裳拥圣君。黄金白璧年年赐，豹髓鸾膏夜夜焚。当时等辈俱光采，算袋裶衫揖上宰。曾窥阿母降瑶台，更访安期入东海。海上重来鬓已秋，鼎湖龙去水空流。夹城辇路多青草，别殿宫官半白头。承恩旧侣知何处，闻逐云中鸡犬去。惟馀野迹走风尘，却忆桃花源里住。我闻此语涕沾膺，世事从来不可凭。君今莫说丹砂事，松柏萧萧冷茂陵。
题棠轩便面
作者：于慎行
朝代：明

群山横黛树横烟，隐隐迢迢似辋川。独坐虚亭秋万里，个中真意若为传。
题江村秋晚小画四首
作者：于慎行
朝代：明

小亭独坐思依依，十里烟波冷钓矶。鸥鸟不知尘梦远，惊回犹自背人飞。万壑萧萧近晚秋，暮天寒雁水悠悠。月明应是多愁思，玉笛霜前自倚楼。一曲长堤没断桥，寒烟斜日远迢迢。閒心无事看秋水，不是钱塘半夜潮。茅屋疏篱映短莎，窗前高树夕阳多。白云不断桥边路，犹许幽人策杖过。
题江村秋晚小画四首·其一
作者：于慎行
朝代：明

小亭独坐思依依，十里烟波冷钓矶。鸥鸟不知尘梦远，惊回犹自背人飞。
题江村秋晚小画四首·其三
作者：于慎行
朝代：明

一曲长堤没断桥，寒烟斜日远迢迢。閒心无事看秋水，不是钱塘半夜潮。
题江村秋晚小画四首·其二
作者：于慎行
朝代：明

万壑萧萧近晚秋，暮天寒雁水悠悠。月明应是多愁思，玉笛霜前自倚楼。
题江村秋晚小画四首·其四
作者：于慎行
朝代：明

茅屋疏篱映短莎，窗前高树夕阳多。白云不断桥边路，犹许幽人策杖过。
题王母图寿新建张太夫人
作者：于慎行
朝代：明

西山一何高，上有列仙馆。阿母几何年，皬然霜发短。丹室搆琼英，霞衣出火浣。上元受宝诀，双成吸玉管。俯视瑶水波，几度清且浅。青鸟云中遨，飞鸣正睍睆。玉函堕真图，仙气人间满。侍中岁星魂，燕喜何衎衎。取彼玗琪实，跪进车渠盌。若木晓晖长，桃花春气缓。一奏玄云谣，永欢阆风苑。
题王母图寿新建张太夫人
作者：于慎行
朝代：明
体裁：古风

西山一何高，上有列仙馆。阿母几何年，皬然霜发短。丹室搆琼英，霞衣出火浣。上元受宝诀，双成吸玉管。俯视瑶水波，几度清且浅。青鸟云中遨，飞鸣正睍睆。玉函堕真图，仙气人间满。侍中岁星魂，燕喜何衎衎。取彼玗琪实，跪进车渠碗。若木晓晖长，桃花春气缓。一奏玄云谣，永欢阆风苑。
题画
作者：于慎行
朝代：明

黯淡秋湖色，涵虚望渺然。断桥横落日，远水出寒烟。雁向平沙落，鸥依折苇眠。吾家住湖上，閒杀采菱船。
题睢阳鲁夫人贞寿卷
作者：于慎行
朝代：明

伯姬鲁国女，作嫔仪宋宫。委身殉烈焰，名与天壤终。伊谁嗣良轨，请歌贞媛风。淑灵禀鸿造，典训开儒宗。生年汶阳里，远嫁梁园东。君子秉明谊，德心协所崇。瑟琴谐雅调，环琯多庄容。嬿婉未及竟，陨弃号苍穹。秋霜激素质，朝日明丹衷。和丸佐儿诵，停杼代儿舂。日永非在夏，宵长非在冬。奄忽岁年迈，拮据堂构隆。永怀背堂念，不受清台封。贞如幽涧柏，含翠凌高空。皎如旋渊玉，吐耀干长虹。母师飨嘉号，女史图芳踪。一为凫鹄叹，感慕何时穷。
题莲花庵水亭
作者：于慎行
朝代：明

西湖流入北城阴，小筑祗园切禁林。阁上旃檀风细细，水边云树影沈沈。天花晓落千门雨，仙梵寒飘万井砧。咫尺青莲成净土，将因不染印禅心。
题路凤冈庭中巨石
作者：于慎行
朝代：明

雕阑四面锁崔嵬，碣石残山此地开。若在钱塘江上见，何人不道小飞来。
题邵武丞郑公名宦传册
作者：于慎行
朝代：明

古者侯与卿，侐寝无遗迹。桐乡一啬夫，至今有社稷。民志谅难谐，德声允无斁。邈哉邵武丞，乃与千秋匹。蚤耽竹素编，暮随升斗檄。十载和鸣琴，鸾凤栖枳棘。折狱照覆盆，赋政悬尺籍。老挂武夷冠，云卧仙岩碧。犹馀棠树阴，清风满旧邑。长吏备时烝，泽宫参侑食。赤绂岂无人，伊谁分半席。柳勒武功铭，韩记蓝田璧。娄江笔如椽，亦永循良绩。公真不负丞，是为黄绶式。
题郑双峰先生乡贤卷册
作者：于慎行
朝代：明

谷口有逸民，秉耒在岩穴。儒宗遁北海，牧伯钦高节。二公世所师，岂伊青紫列。谁者嗣流光，华胄栖东越。握椠谢公车，服陇耽邮畷。独行州里孚，笃谊神明彻。生不采芹游，没从舍菜醊。典礼旷无前，清芬耿不灭。神报一何延，永锡钟遗厥。亦有公衮褒，金书貤象阙。种木百年阴，种德百年烈。末俗徒皇皇，芳规胡不晰。
题韩敬堂殿讲牡丹石榴画卷时值双寿称觞并呈此瑞
作者：于慎行
朝代：明

仙种何年福地栽，巧分春色艳亭台。丹房并倚珠林结，绣萼双依翠幄开。味胜绯桃金母醉，花先红药侍臣回。合欢正值称觞日，满目天香拂酒杯。
饮三阳观绝顶对月
作者：于慎行
朝代：明

孤亭堪倚啸，一醉斗牛边。袖拍千峰月，觞飞万树烟。花前鸾吹度，海上鹤书传。借问三宫路，今当几洞天。
饮马长城窟行
作者：于慎行
朝代：明

青青陵上柏，翘翘思远客。远客在何方，长城道路长。路长时复久，门外春杨柳。杨柳正依依，君行胡不归。食薤自知辛，食檗自知苦。苦辛在人心，当复谁为语。有鸟云中来，嗷嗷过我庭。愿附一札书，达我沈忧情。鸟辞天路远，哀鸣去不返。去去莫复陈，亲疏自有因。
饮鲍庄泉石淙
作者：于慎行
朝代：明

行歌涉沂泗，暂偕鱼鸟欢。碧草夹修逵，炎风吹我冠。道旁有嘉树，四月秋声寒。俯见石淙水，突出成潺湲。清虚涵云日，滴沥锵瑶环。主人有逸兴，为我陈盂盘。解衣坐鱼笱，挥手截素湍。瑩彻青玉镜，照我颜色丹。泠泠漱琼液，飞沫尽可餐。祓洛未为盛，临濠惬所观。迟晖速短炬，走海无停澜。能将双蓬鬓，逐彼两跳丸。长谣望前路，于此且盘桓。
饮鲍庄泉石淙
作者：于慎行
朝代：明
体裁：古风

行歌涉沂泗，暂偕鱼鸟欢。碧草夹修逵，炎风吹我冠。道旁有嘉树，四月秋声寒。俯见石淙水，突出成潺湲。清虚涵云日，滴沥锵瑶环。主人有逸兴，为我陈盂盘。解衣坐鱼笱，挥手截素湍。莹彻青玉镜，照我颜色丹。泠泠漱琼液，飞沫尽可餐。祓洛未为盛，临濠惬所观。迟晖速短炬，走海无停澜。能将双蓬鬓，逐彼两跳丸。长谣望前路，于此且盘桓。
馆课代此日不再得
作者：于慎行
朝代：明

秋夜一何永，北斗横西楼。客子不能寐，揽衣起行游。俯视清水波，到海无停流。仰观明月光，四五忽如钩。惊风飘白驹，岁事聿已遒。夸夫逐荣宠，日夜将焉求。志士营世业，常怀千岁忧。鹪鹩抢榆枋，鸿鹄摩天游。托心各有谓，谁能识所由。大禹古贤圣，寸阴矢远谋。千载谅吾师，努力追芳犹。不然日月迈，老大将安尤。慎旃怀令图，勿为达士羞。
馆课代迢迢牵牛星
作者：于慎行
朝代：明

漫漫银汉流，耿耿横天路。盈盈河畔女，灿灿临长渡。轧轧弄金梭，飒飒鸣如诉。展转不成章，踯躅倚谁顾。睆彼牵牛星，负轭何迟暮。旧欢谅已陈，新约期难遇。脉脉恨河梁，悠悠不得度。揽佩坐徘徊，涕泗纷交鹜。
馆课冬至斋居
作者：于慎行
朝代：明

缇室灰飞晷欲长，清斋仙馆坐焚香。雪残楼阁虚琼树，月出簪裾满玉堂。笔望五云迎舜日，心随一线入尧裳。明朝负橐趋陪地，只在瑶坛帝座旁。
馆课冬至朝天官习仪遇雪
作者：于慎行
朝代：明

玄都三日敞朱扉，绵蕞初开素雪飞。坛月低凝仙阙树，宫花徐落侍臣衣。千门爽气龙楼晓，十里寒光玉佩归。明日君王郊泰畤，总疑琼岛在天畿。
馆课初入翰林自述
作者：于慎行
朝代：明

初日照高树，内苑归新凉。苑中有芳桂，清芬闻我堂。连云步七阁，绿简何焜煌。虫书错绮绣，缃帙纷琳琅。对此倚长叹，置卷发慨慷。念本榆枋翼，早弄琼琚章。迥心托千古，大雅规翱翔。熙哉觏皇圣，文化浃埏荒。眷言辟九畹，树此椒兰芳。菉葹恧嘉植，偃蹇充其傍。离离岂不玩，所需纫帏囊。素修苟不植，何以答虞黄。大猷渺玄漠，抽绪开微茫。先民有高矩，祗奉思皇皇。愿将袜线微，裁君云锦裳。愿以径寸辉，垂君珩与璜。良时不可失，荣名不可忘。勉哉惜居诸，皇图巩未央。
馆课沙堤行
作者：于慎行
朝代：明

汉家宫阙五云里，复道连绵正相倚。建礼门前绮陌开，铜龙楼下沙堤起。沙堤迤靡属东城，十里宫槐绿影横。街官闾吏传呼过，堤上堤下人不行。黄麻早下平津阁，万玉班高元宰爵。华毂遥从天上来，沙堤半自云中落。沧海桑田事未真，人间富贵等流尘。只言避世金门客，曾见沙堤几度新。
馆课灯市八韵
作者：于慎行
朝代：明

燕市风光傍帝台，上元灯火欲重开。五城绣箔连云起，九陌笙歌动地来。翡翠妆成花下翥，芙蓉擎出日边栽。雕鞍马上迷芳草，锦瑟楼中醉落梅。遥见银花随月合，不教玉漏逐人催。九天乍转迎春仗，三殿行传上寿杯。豹髓鸾膏浑费尽，看调玉烛咏明哉。
馆课观兰亭修禊图
作者：于慎行
朝代：明

嘉辰属元已，迟晷流芳年。邈思东堂会，遐想华林篇。忽披曲水图，幅素渺绵连。茂林蔚翠岭，华薄被芳田。紫燕翔且嬉，丹英婉欲然。斐云荫修竹，飞观开琼筵。澄澄绿水波，萦曲流其前。游娱有嘉客，冠服何翩翩。朱轩解兰皋，罗坐临回川。金卮乘波进，素俎激流还。或沉翠纶没，比目惊重渊。或揽绿藻柯，击棹浮青莲。缓带既覆爵，或藉百卉眠。亦或扼素腕，握管挥云笺。中怀多忼慨，意态何蹁跹。将无瑶池侣，夕饮昆崙天。亦云山阴会，祓禊徵群贤。风流迥千古，遗想托云烟。至今兰亭下，曲水流潺潺。
馆课闻蝉
作者：于慎行
朝代：明

宴坐虚堂对午阴，宫蝉处处递悲吟。沈涵自咽金茎露，断续长依玉树林。镇日繁声尘界远，寥天清籁禁云深。萧森正自多秋兴，听入泠风转不禁。
馆课雪夜讲庄义
作者：于慎行
朝代：明

寒风吹朔雪，霏霏日云暮。广庭列瑶阶，空林挺琼树。有伟高堂上，宗工陈矩度。抠衣侍绛帷，悬河启谆谕。大道既具陈，玄史亦纷骛。载阐南华篇，探彼环中趣。卓哉漆园吏，齐论归逍遥。葆光守天府，泰宇悬高标。乘元御六气，九万恣扶摇。解牛怅四顾，梦蝶纷飘飖。大知一万物，众籁空调刁。太息至人远，梦觉何寥寥。蟪蛄与彭祖，物化竞一朝。指马得真诠，心斗聿云消。归去夜未艾，三尺方瀌瀌。嘘㗳不得寐，隐几坐萧条。
香山寺阁同朱令君赋
作者：于慎行
朝代：明

海岳秋光几处看，珠林高阁此凭阑。河流曲抱孤城远，山色低邀落日寒。野思萧条聊对酒，愁心跌宕罢弹冠。仙游幸蹑王乔履，夜月双凫去不难。
驱车上东门行
作者：于慎行
朝代：明

驱车上东门，回望咸阳路。郁郁五陵间，累累多墟墓。长夜号鼪鼬，秋风走狐兔。牧竖游且歌，行人四面顾。借问此何谁，昔时董与傅。车马如流水，第宅通云雾。富贵一旦空，忽如草间露。阅水日成川，阅世人非故。贤愚共一丘，千载为旦暮。嗤彼道傍子，营营胡不寤。
高太孺人挽章太史昆崙母也
作者：于慎行
朝代：明

北堂典训旧知名，东观图书已勒成。自有龙章貤上苑，谁教鹤驭返瑶京。霜飘楚峡玄猿泪，月暗巴江杜宇声。归路凄凉无限恨，微吟不似赋西征。
魏国东园宴集
作者：于慎行
朝代：明

华馆开名会，高城倚落曛。林芳秋过雨，竹翠午侵云。洞夹平台入，桥通曲水分。太平多宴乐，胜地属元勋。
鲁国主赐宴述谢十韵
作者：于慎行
朝代：明

闾门停使节，国府觐亲贤。别殿陈丹扆，重楼敞御筵。三清甘醴汎，七部法音传。舞曲秋霜丽，歌声渌水妍。奎娄古分野，凫峄奠山川。申白谈诗日，枚邹献赋年。为儒原在鲁，作客久游燕。幸侍兰台宴，惭无桂树篇。春生脩竹雨，人醉绿云天。欲胜延陵客，观风六代前。
鲍兵部山甫过访谷城山馆
作者：于慎行
朝代：明

饭牛陇上不曾冠，有客停车问考槃。驿路烟尘劳使节，田家鸡黍愧盘餐。梁悬旧榻还能住，袖出新诗且为看。千古芜城传赋草，华宗谁许嗣登坛。
鸣雁行寄赵瀫阳年兄南粤
作者：于慎行
朝代：明

鸣雁发，云中羽。翮摩天举何意长，风来吹向潇湘渚。连行接翼不忍分，忽然散落如风雨。洞庭波寒木叶稀，霜空嘹唳常苦饥。迢迢故国日已非，闻弦虚惊使我欷。今复弹射将安归，不及衔泥双燕飞。金窗绣户春日微，一为鸣雁行，三叹沾人衣。
黄仪庭司城邀集冯虚阁
作者：于慎行
朝代：明

振衣山畔寺，载酒寺边楼。笛散千峰雨，砧传万井秋。地因邀月胜，人拟御风游。不尽萧森气，寒江正北流。
黄石山堂即事
作者：于慎行
朝代：明

坐倚青山望翠微，堂高不碍掩荆扉。千岩落照遥含雨，万壑秋云近上衣。世路风尘归后少，故人书疏别来稀。十年学道雄心损，惟有烟霞未息机。
东津渔火
作者：于成龙
朝代：明
体裁：七言绝句

夜静沙寒滩水鸣，云横露冷渡浮萍。星垂两岸青燐见，故遣幽人撒网惊。
中秋值雨有感·其一
作者：于成龙
朝代：明
体裁：七言绝句

正拟中秋看月华，无端雨后黑云遮。天公有意朦胧过，不许清光照碧纱。
中秋值雨有感·其二
作者：于成龙
朝代：明
体裁：七言绝句

岁岁中秋离别天，登楼羞看月团圆。嫦娥会得愁人意，云闭寒宫合早眠。
中途遇雪
作者：于成龙
朝代：明
体裁：七言律诗

阴云漠漠朔风寒，雪染征裘行路难。霰集冰凋怜马滑，花飞枝压总心酸。离披短袖侵肤润，凛冽长途刺骨瘢。更憾苍头多怨语，何时高卧学袁安。
乙卯春题书雪堂
作者：于成龙
朝代：明
体裁：七言绝句

竹笋才生黄犊角，蕨芽初放小儿拳。试寻野菜和香饭，便是黄州二月天。
代兄忆弟
作者：于成龙
朝代：明
体裁：七言律诗

天光黯澹雁行斜，断续行云映远霞。太乙吹藜颠出火，蠹鱼蚀字腹生花。素琴悬壁宫声合，青草当庭春意赊。太史于今瞻紫气，德星应集我荀家。
偶书
作者：于成龙
朝代：明
体裁：五言律诗

春来阴雨多，春去晴光好。花蕊妒蜂须，雏翎惊鹞爪。柴门留月看，琴阶倩风扫。物理自如此，莺残茂叶老。
偶吟
作者：于成龙
朝代：明
体裁：七言绝句

石崇豪贵范丹贫，生后生前定有因。传语世间名利客，不如安命是高人。
写梦
作者：于成龙
朝代：明
体裁：七言绝句

终日思家怅复吁，梦魂飞泊洞庭湖。忽惊信篆归何处，别却耆童觅旧途。
冬至渡淮
作者：于成龙
朝代：明
体裁：七言律诗

凤阳路值一阳天，霜透征裘陟巘巅。九里山前沙草合，石头城角水云连。双凫唼喋浮淮浦，孤雁翩翻下泗川。马首北来閒吊古，旧陵宫树不知年。
劝民
作者：于成龙
朝代：明
体裁：古风

闭门且避事，省尔穷民钱。莫憾居官懒，妻孥望尔还。仓中无一粒，比日断晨烟。侬自甘心饿，娇儿两泪涟。肝肠痛碎绝，中夜不能眠。望尔觅升斗，忽闻讼狱牵。哀哉饥欲死，尚逞尔轻獧。健讼因亡产，饥寒犹不悛。痛儿兼痛尔，无食谁为怜。挖蕨奴甘去，尔回种麦田。强如罗鼠雀，枵腹与人喧。安分救儿女，空中自有天。莫生狂荡想，官府自周全。万一无生路，清贫赴九泉。我今歌且泣，劝尔此长篇。
劝民节俭歌
作者：于成龙
朝代：明
体裁：古风

皇帝二十一载秋，海宇乂安平寇孽。江南连岁困兵荒，喜今丰稔民乐业。我适奉命制两江，亿万生灵如保赤。念尔吴风尚奢靡，罔知爱养与节啬。乍遇水旱多逃亡，满目鸠形叹羸瘠。凡此一旦致流离，皆由平日鲜蓄积。圣训垂戒示宁俭，王制立法重足食。易著损象享二簋，诗美丰年盈百室。我皇上谕十六条，其四农桑五俭节。尔民日习视为常，我今再复丁宁说。百王之圣首唐尧，土簋铏羹陋不饰。万世之师为宣尼，饭疏饮水乐不戚。后人淫佚与骄奢，往往售田与鬻宅。尔民有身即有家，仰事俯育资赡给。贫穷之家固宜俭，贫可自存免贷息。富厚之家亦宜俭，富可长保免卖拆。粗茶淡饭尽可饱，何苦珍羞侈罗列。总然下了三寸喉，一般滋味无分别。褐衣缊袍尽可煖，何苦锦绮炫鲜洁。总然遮得七尺体，一般寒暑无差择。土壁茅檐尽可居，何苦栋宇雕丹碧。总然住得百年身，一般坐卧无奇特。留得甘旨养父母，何苦鼎烹宴宾客。留得膏粱饱妻儿，何苦冶游费杯席。留得馀财周宗族，何苦邀福事仙佛。留得馀粟散乡党，何苦信邪求巫觋。慎勿徵歌爱选声，慎勿贪淫爱渔色。慎勿画船竞箫鼓，慎勿宝马装鞍勒。酒楼茶肆切莫登，法物玩器切莫觅。入庙烧香都是虚，演戏酬神亦无益。江宁秦淮苏虎丘，扬州红桥好风月。人道快游名胜场，我道浪费金钱窟。更有不肖少赢馀，便思嫖赌任抛掷。百万呼卢豪自誇，十千缠头狂不惜。又有无知好斗强，听信刁唆事告讦。苞苴甘作暮夜馈，囊橐罄供胥吏掇。非徒作孽招人祸，定应召怒遭天殛。或流异乡为乞丐，或陷非类为盗贼。不知节俭一念差，遂沦沟壑膏斧钺。思之可畏亦可痛，亟宜猛省自怵惕。趁此丰年有收成，大家撙节莫狼藉。减得一分存一分，省得一粒存一粒。如此积累少至多，九年馀三三馀一。纵值荒凶可无患，奚忧冻馁虞匮绌。莫待无时思有时，常将有日思无日。若要饱食与煖衣，只须勤耕与力织。俭为至宝一字箴，民安物阜无奇术。所期盛世致太平，不愿麟游与凤集。但愿菽粟如水火，鼓腹含哺忘帝力。上为国家养元气，下为烝黎储命脉。共迎天贶答君恩，熙熙攘攘乐无极。我今作歌劝遒人，遍宣金口与木舌。尔民各宜书一通，毋为负我婆心切。
壬戌九日
作者：于成龙
朝代：明
体裁：七言绝句

人人尽说登高好，惟我求閒不得閒。山后山前无数景，叮咛游客莫空还。
壬戌秋九金陵署梦中作
作者：于成龙
朝代：明
体裁：五言律诗

牢落风尘里，三千白发新。跨虹湖色变，啸月海岚亲。椒雨铁牛厂，菊霜金马邻。帝乡咫尺近，浩气达西秦。
如梦令·其一
作者：于成龙
朝代：明
体裁：词

岁暮容颜非旧。食少形骸消瘦。睡起不胜愁，频叫苍头斟酒。斟酒。斟酒。梦见故乡花柳。
如梦令·其二
作者：于成龙
朝代：明
体裁：词

赤壁莺啼岸柳。岐镇雨肥园韭。忆别若为情，且看燕飞红瘦。回首。回首。谷雨清明时候。
客访溪
作者：于成龙
朝代：明
体裁：五言绝句

我来客访溪，独坐夕阳西。古道荒已没，隔篱闻鸟啼。
庚申除夕上谷署中作
作者：于成龙
朝代：明
体裁：古风

今夕是何夕，明晨又一年。三冬无再雪，万户有孤烟。爆竹谁家响，盆花几处鲜。早朝齐拜舞，谁上嘒星篇。灶冷畴为祀，井寒空自涟。哀哉孑遗叹，忍待麦芊芊。
忆王孙
作者：于成龙
朝代：明
体裁：词

黄昏独自听乌啼。芳草楼前渐满堤。寄语王孙莫意迷。蚤须归。花影将斜月欲西。
忍字歌
作者：于成龙
朝代：明
体裁：古风

心最慈，刃最毒。心上如何放把刀，做来忍字有含蓄。这把刀，按不定，钻出头来丧身命。这把刀，按得下，任他凶险也不怕。只要时时忍在胸，自然利刃都无锋。古来多少能忍汉，百般磨练成英雄。我持一忍劝世人，更把谆谆教吴民。吴地虽饶民鲜朴，江北江南异风俗。江北好勇多轻生，江南好讼多速狱。好勇皆由不忍来，细嫌小隙搆祸胎。或因图产争田屋，或因贪利谋钱财。或因狂戏竞口角，或因酣酗迷酒杯。或持刀棍或拳脚，一时厮打劝不开。强者既伤弱者死，惹成人命酿成灾。凶首抵偿斩与绞，造意加功罪不小。馀人也要杖一百，祸到头来悔迟了。牵累父母与妻孥，株连證佐及邻保。本无夙怨非深雠，不能忍耐寻烦恼。在人止丧一条命，自己身倾家复扫。几番敲夹方成招，无限痛苦吃刑拷。招成下在牢狱中，衣不遮寒食不饱。自作自受理应当，拖陷旁人做路殍。更有一种最蚩氓，希图拌命去害人。溺水投缳并服毒，幽魂怨魄先沉沦。岂知自尽不抵命，近来禁例甚分明。徒然短见填沟渎，纵有真冤那得伸。空撇妻儿抛骨肉，重泉风雨泣冥冥。皆因一念不能忍，多少倾家与丧身。乃若好讼尤可异，事起睚眦极微细。不肯按住心头刀，非争名利只争气。一投旋棍及讼师，教唆扛帮无不至。弥天架谎云雾遮，平地生波风浪沸。赚将片纸入公门，要歇手时也无计。书吏承行便索钱，差役执票先讲费。有司择肥纵饱婪，过客抽丰作芳饵。不是豪衿出把持，定有劣绅来护庇。到得衙门临审时，铺班使用都周致。一家赢了一家输，讼师挑拨燄更炽。道府告过又到司，更将院状包投递。耸动发审与亲提，上司差票如雷厉。解户歇家争共攒，罪名赃赎谁相替。连年屡月不得休，贷尽亲朋卖田地。妻啼子哭家业消，讼师衙役欣得意。早使当时忍须臾，岂至今朝空懊悔。试观不忍致百殃，方知忍字召千祥。我且细说你细听，忍中妙义难思量。除却臣忠与子孝，天伦大义首纲常。若使兄弟共能忍，岂肯同气相阋墙。若使夫妻共能忍，岂致反目生乖张。若使朋友共能忍，岂教谷风兴怨伤。若待妯娌能以忍，满门和气自吉昌。若待婢仆能以忍，合家鼓舞争趋跄。若待姻亲能以忍，有时急难来相商。若待邻里能以忍，有时贫乏常相帮。见人一味只谦逊，不使势力逞刚强。乡党孰不相敬重，面前背后齐称扬。岂直善名播当世，定教默祐感上苍。富贵之人固要忍，忍能造福逾绵长。贫贱之人尤要忍，忍则安分作善良。读书之人须要忍，磨穿铁砚登庙堂。力田之人须要忍，滴尽汗血充仓箱。行商坐贾须要忍，和气不怕走津梁。佣工作匠须要忍，小心不怕缺衣粮。圣门言恕我言忍，一字终身用不尽。若教用得忍字来，境到逆时都是顺。也无愁，也无闷。眼底胸中本荡平，那有五岳起方寸。不虑穷，不虑困。水到渠成听自然，却有天公暗帮衬。在昔唐时张公艺，百口同居传九世。天子亲幸问其由，手书一纸百忍字。忍能睦族能齐家，旌表门闾称高义。我今治国如治家，视尔万民如子弟。但能刻刻忍在心，何难子孝与弟悌。不斗狠，不忿戾，太和宇宙皆元气。毋争讼，毋好事，各安耕凿享乐利。一忍不为少，百忍不为多。忍得终身坦荡荡，忍得片刻笑呵呵。无灾无祸好快活，大家来听忍字歌。
恩假归里葬亲过固关作
作者：于成龙
朝代：明
体裁：七言律诗

行行复过井陉口，白发皤皤非旧颜。回首粤川多壮志，劳心闽楚少馀閒。钦承帝命巡畿辅，新沐皇恩出固关。四十年前经过地，于今一别到三山。
戊午监试楚闱作
作者：于成龙
朝代：明
体裁：五言律诗

皓月悬明远，奎光映素秋。瑶图五老献，玉署众英俦。桂影天香发，卿云瑞气浮。末员微效职，为国广薪槱。
戊申除夕入彭水采楠木宿神祠侧作
作者：于成龙
朝代：明
体裁：七言律诗

驱驰王事入彭川，旅舍神宫辞旧年。七载罗阳梅弄影，三冬蜀道柳含烟。石龟气负星文粲，林鸟声催草木鲜。忽忆家乡思对镜，明晨霜鬓独凄然。
成都·其一
作者：于成龙
朝代：明
体裁：七言绝句

两任边荒囊乏钱，低头羞语尉巡前。淮阴受却少年辱，也了前生一恶缘。
成都·其三
作者：于成龙
朝代：明
体裁：七言绝句

万里孤舟亦一官，穷途主仆强加餐。单衣难禦朔风冷，倚户无言白眼看。
成都·其二
作者：于成龙
朝代：明
体裁：七言绝句

易老冯唐虚岁月，难封李广未公侯。晋秦同好今吴越，只为方圆不可俦。
无酒
作者：于成龙
朝代：明
体裁：五言绝句

一夜一壶酒，床头已乏钱。强欲禁酤我，通宵竟不眠。
春暮
作者：于成龙
朝代：明
体裁：五言绝句

清明方过去，谷雨又新来。眼看春光尽，游人何日回。
春月
作者：于成龙
朝代：明
体裁：七言绝句

腊月出门履雪山，梅花向暖绽红颜。春来桃李横冈岭，我自披裘草色閒。
春雨
作者：于成龙
朝代：明
体裁：五言绝句

屈指春三月，连阴九十朝。花片落泥涔，柴烟带湿烧。
晚菊·其一
作者：于成龙
朝代：明
体裁：七言绝句

年年九日报花开，偏尔今年懒脱腮。似怕主人添瘦骨，绽黄敛影乍徘徊。
晚菊·其三
作者：于成龙
朝代：明
体裁：七言绝句

篱边把酒问青天，何苦繁霜带醉烟。纵使向荣嗟已暮，更迟疏影益人怜。
晚菊·其二
作者：于成龙
朝代：明
体裁：七言绝句

桃李芳菲尽有期，菊花爱晚独迟迟。西风摇落今重九，尚尔韬英更待谁。
晚菊·其四
作者：于成龙
朝代：明
体裁：七言绝句

一般培植百花台，众卉争妍不肯开。趁取清标须速发，莫虚凉序问将来。
有感
作者：于成龙
朝代：明
体裁：七言绝句

书生终日苦求官，及做官时步步难。窗下许多怀抱事，何曾行得与人看。
梦境·其一
作者：于成龙
朝代：明
体裁：七言律诗

梦里单眸一老翁，胡床岸帻貌如童。横谈往事多奇异，笑指英才在座中。说到当年开福地，□蛇啮体漫飞空。问吾来楚若干纪，六载流光荆棘丛。
梦境·其二
作者：于成龙
朝代：明
体裁：七言律诗

门外依稀佳客至，非仙非佛隔窗东。赠侬一束古诗卷，蝌蚪开书久别公。梦转含糊难记忆，檐前错认五更风。一声云板彻寒署，万事攒心日未红。
梦餐优昙花作
作者：于成龙
朝代：明
体裁：七言律诗

优昙曾记梦中餐，山寺日高柏水寒。云绕佛龛常五色，香飘精舍比芝兰。生平未识金银气，偶尔轻抛麋鹿滩。四十年来魔障尽，好教拂袖紫霞端。
满庭芳
作者：于成龙
朝代：明
体裁：词

脱却蛮烟，奔离蜀道，三年又到光黄。生来命薄，才力比谁强。眼见此身已老，消磨了、多少疏狂。百年里，有几人，跳出傀儡逢场。思量还故里，箪瓢陋巷，澹泊何妨。任随缘过日，说甚彭殇。幸遇杏花赤壁，访遗迹、感慨悲伤。寻两地，半邱荒草，一望白云乡。
濮湖夜月
作者：于成龙
朝代：明
体裁：七言绝句

水落林空蔓草长，猿吟虎啸石龛傍。攀萝寻胜穷人力，月色悠然照古塘。
百字令
作者：于成龙
朝代：明
体裁：词

楚天和霭，忽风狂云黯，霎时雨泄。溅入篷窗喷碎玉，湿透竹穹珠滴。鼍怒龙吟，雷轰电掣，永夜无休歇。挑灯倚枕，危樯只恐吹揭。待旦爽气微开，枝头梅子，闹似金丸击。菡萏池塘花叶好，醉倒浑如无力。紫燕无声，乌鸦影灭，一带柴门僻。几人酣饮，顿忘昨夜岑寂。
祝蔡忠襄公尊配顾太夫人八帙·其一
作者：于成龙
朝代：明
体裁：七言律诗

中丞秉钺昔行边，屈指捐躯四十年。马革从容真不愧，熊丸辛苦自堪怜。河山百战丹心痛，俎豆三迁彤管贤。忠节并全非易事，几人青史有完编。
祝蔡忠襄公尊配顾太夫人八帙·其三
作者：于成龙
朝代：明
体裁：七言律诗

秦淮襆被急归装，拜母今称八帙觞。南岳夫人亲授诰，东吴名士尽登堂。洗心钟磬皈无量，藏血衣冠誓未亡。谁似一门钟间气，独为家国系纲常。
祝蔡忠襄公尊配顾太夫人八帙·其二
作者：于成龙
朝代：明
体裁：七言律诗

晋阳城畔访遗祠，每忆抠衣下拜时。老我今开江上幕，迟公未拂陇头碑。编摩令子知家学，讯问高堂识母仪。为说诸艰都历尽，冰霜赢得鬓如丝。
祝蔡忠襄公尊配顾太夫人八帙·其四
作者：于成龙
朝代：明
体裁：七言律诗

两江持节首维风，棹楔褒贞即表忠。茂苑碧城瞻婺宿，长洲紫府傍墉宫。重纡象服华筵上，久罢鱼轩委巷中。圣代旌门多异典，怀清台筑具区东。
秋吟·其一
作者：于成龙
朝代：明
体裁：七言绝句

一年又有一年秋，难禁时时忆故邱。独坐琴台心万里，庭前草木尽含愁。
秋吟·其二
作者：于成龙
朝代：明
体裁：七言绝句

漫誇解绶是何人，五斗安能强绊身。屈指古今犹未远，閒看菊蕊倍伤神。
粤西九日
作者：于成龙
朝代：明
体裁：七言律诗

冷落荒城又一秋，每逢佳节转添愁。黄茅嶂远今犹古，白发风凄叹复羞。菊瘦懒看空泪落，雁回遥望暮云收。闭门却厌登高去，醉里心魂到故丘。
纪行
作者：于成龙
朝代：明
体裁：古风

鸡鸣起茅店，晨路渐熹微。东北朝天子，周驰望帝畿。只身走古道，何必云锦飞。朔风吹栗冽，霰粒洒征衣。两耳兜入帽，两腮削故肥。足冰拳镫蹩，手皲垂鞭挥。南楚寒暄半，六花满亦稀。前后难遮顾，仆夫徒歔欷。急求旅店火，冷战念天威。晨兴复登路，重山白霏霏。面目加黧黑，须髯戟旂旂。苦极还自慰，历险忘其埼。指日拜天阙，天香可袖归。十年奔故里，未息汉阴机。
罗城署中閒咏·其一
作者：于成龙
朝代：明
体裁：七言绝句

窗前驯鸽行书案，惊醒主人午梦时。起坐閒看十七史，古今成败有谁知。
罗城署中閒咏·其二
作者：于成龙
朝代：明
体裁：七言绝句

子厚当年被谪时，柳州城上写新诗。那知千载存亡后，我与先生共客羁。
老女吟
作者：于成龙
朝代：明
体裁：古风

妾身已许嫁，梅实过三春。四德未敢斁，归期何尚迍。岂为侬貌寝，应是婿家贫。冰融霜又至，何以采涧滨。布丝郎可贸，井臼妾所亲。旭日雁声寂，蛾眉低自颦。谁家车和马，百两烂其邻。妾命嗟成薄，桃叶空蓁蓁。拊心叩昊天，终待结朱陈。就使穷难嫁，讵将香逐尘。悲思古贤妇，馈馌敬如宾。卬友心同否，有生殊不均。
自叹
作者：于成龙
朝代：明
体裁：古风

病体浑无力，閒愁谁与怜。炎凉悲二竖，狐蜮寄丹田。不愿上方剑，但持感应篇。小官缺养母，浮誉恼群贤。久欲归林卧，岂为升斗牵。菩提垂慈训，真觉孽难湔。廉隅虽寻丈，光明即佛仙。隐微多玷垢，冥府不矜全。只谓堪瞒众，谁知难哄天。晨夕朝太岳，思结再生缘。轻脱敝衣裘，予将撇俗缠。秋风吹细雨，霹雳护青莲。
自吟
作者：于成龙
朝代：明
体裁：七言绝句

逢人漫道不如意，满腹原来不合时。回首青山千万里，乐天安命亦何疑。
蜀中山行
作者：于成龙
朝代：明
体裁：七言绝句

几人鞅掌几人閒，山里僧家独闭关。风雨一犁堪自慰，醉归春社月西湾。
西江月·其一
作者：于成龙
朝代：明
体裁：词

终日阴云霢霂，空过上已踏青。残红片片满长亭。两岸浮萍靡定。莺报春归谁送，游人独叹飘零。五更杜宇更难听。万啭千愁不竟。
西江月·其二
作者：于成龙
朝代：明
体裁：词

百岁春光有限，一年几度花红。及时笑傲趁东风。正好鞦韆轻送。无奈人生易老，又当零雨其濛。清明寒食总成空。看破浮云如梦。
读聘君歌·其一
作者：于成龙
朝代：明
体裁：七言绝句

挑灯夜读聘君歌，句句关情触目多。万物生来同此性，吾民不听却因何。
读聘君歌·其七
作者：于成龙
朝代：明
体裁：七言绝句

吾民不听却因何，月旦乡鉊讲亦多。室暗心亏神目电，从容细读聘君歌。
读聘君歌·其三
作者：于成龙
朝代：明
体裁：七言绝句

挑灯夜读聘君歌，水底鱼龙喷浪多。浪里鱼龙犹听讲，吾民不听却因何。
读聘君歌·其二
作者：于成龙
朝代：明
体裁：七言绝句

挑灯夜读聘君歌，引得船头骇浪多。风雨无心犹会意，吾民不听却因何。
读聘君歌·其五
作者：于成龙
朝代：明
体裁：七言绝句

吾民不听却因何，岂是吾民痴诈多。定有个中真线索，从容细读聘君歌。
读聘君歌·其八
作者：于成龙
朝代：明
体裁：七言绝句

吾民不听却因何，表正影端差莫多。俸禄脂膏皆妙语，也须添入聘君歌。
读聘君歌·其六
作者：于成龙
朝代：明
体裁：七言绝句

吾民不听却因何，笞杖流徒总是多。偏与人猜猜不著，从容细读聘君歌。
读聘君歌·其四
作者：于成龙
朝代：明
体裁：七言绝句

挑灯夜读聘君歌，江色星光隐没多。云横斗转星还现，吾民不听却因何。
贺寿·其一
作者：于成龙
朝代：明
体裁：七言律诗

才猷当代仰宗工，经济文章自不同。名著玉堂称绣虎，功齐铜柱集飞鸿。一身化育钧陶际，万姓生成指顾中。从此豫州多气象，惟凭湘泽望高嵩。
贺寿·其二
作者：于成龙
朝代：明
体裁：七言律诗

数年寒署戴清辉，为恋深恩尚未归。挟纩何缘同缟带，捉襟殊愧等缁衣。盾边檄就常摧敌，马上诗成已解围。敢订中原霖雨足，愿分馀润慰调饥。
赠属邑
作者：于成龙
朝代：明
体裁：七言绝句

浠川淑气冠齐安，抚字催科万姓宽。尤望冰壶澄到底，神君年少足称欢。
赤壁怀古
作者：于成龙
朝代：明
体裁：五言律诗

赤壁临江渚，黄泥锁暮云。至今传二赋，不复说三分。名士惟诸葛，英雄独使君。今朝怀古地，把酒对斜曛。
辛酉上元上谷祈雨作
作者：于成龙
朝代：明
体裁：五言绝句

皓月当空照，黄尘逐日飞。求沾惊蛰雨，肠断几千回。
过虞姬墓·其一
作者：于成龙
朝代：明
体裁：七言律诗

阴陵古道照残阳，策蹇荒茔吊楚亡。血洒西风猿啸月，气吞白帝剑生霜。贞魂傍逐乌骓逝，烈骨长凝碧草香。行客莫知悲舞意，春来疑作妒新妆。
过虞姬墓·其二
作者：于成龙
朝代：明
体裁：七言律诗

破秦当日衄咸阳，及败谁嗔困北邙。玉玦无谋定天下，青锋有意谢君王。八千歌散肠应断，九里烟销骨尚香。悔比樊姬差一谏，空令妃血舞红妆。
送王子重公车
作者：于成龙
朝代：明
体裁：七言绝句

三年简鍊揣摩成，喜送公车上帝城。我到八闽将改岁，杏花时节看题名。
金沙落雁
作者：于成龙
朝代：明
体裁：七言绝句

金沙依旧挂滩长，孤雁飞飞下夕阳。烟断水寒栖不定，稻梁觅处是他乡。
铜雀台
作者：于成龙
朝代：明
体裁：七言律诗

铜雀空台漳水流，云横烟断笑残丘。千门锁钥风尘暗，万里河山落日收。才子文章堪极目，美人台榭半成洲。英雄一世今安在，明月依然是汉秋。
长安邸中午日
作者：于成龙
朝代：明
体裁：七言律诗

十载浮萍宦异乡，回思已事倍神伤。榴裙喷火红颜好，荷盖擎珠绿水凉。泡雨有无呼吸变，奇云生灭古今忙。悲歌慷慨当年梦，白发空惭续命长。
除夕·其一
作者：于成龙
朝代：明
体裁：古风

除夕三十日，江黄万象新。阴云天地暖，细雨柳梅春。咫尺瞻龙座，劬劳自小臣。壶浆难济众，扫榻且迎宾。爆竹几家响，椒盘生㡳尘。
除夕·其三
作者：于成龙
朝代：明
体裁：古风

四壁音容惨，忽焉思故乡。老妻知岁事，料得一家忙。谁念居官者，只身惟雪霜。幸儿伴我侧，谈笑且开觞。只恐倚门望，凄然憾夜长。
除夕·其二
作者：于成龙
朝代：明
体裁：古风

政馀空闭目，灯烛忽辉光。香瓣通三界，人天依粉墙。朦胧试一看，恻恻使心伤。
除夕·其四
作者：于成龙
朝代：明
体裁：古风

新春指日过，游子整归鞭。舞綵期非远，雁行共一天。老夫惟自苦，形影谁为怜。升斗羁难去，妻孥情共牵。况经饥馑日，触目谁仔肩。祈得麦新熟，平安报有年。家中莫怨望，拂袖此心坚。
雾
作者：于成龙
朝代：明
体裁：五言律诗

大雾满虚空，山川一混濛。人声远近际，树色有无中。旭日光微杳，群阴惨薄丛。模糊难见路，举足我心忡。
题王子重书室句
作者：于成龙
朝代：明
体裁：联

盆鱼窗草真儒意，茗碗炉香静者心。
风流子
作者：于成龙
朝代：明
体裁：词

晓风吹破屋，春将暮、声碎滴檐头。见雾绕千村，珠开万树，衔泥燕子，带湿归楼。心欢喜、点来翻麦浪，响过彻溪流。茅屋闭门，青山洗漱，牧童几个，戴笠骑牛。停云时午后，凝眸望、满目绣错田畴。恍惚红遮古道，绿映沧洲。愿自今伊始，桔槔挂月，禾秧饮露，妇子嬉游。怀想醉翁遗迹，今古谁俦。
鱼城烟雨
作者：于成龙
朝代：明
体裁：七言绝句

石城遥望碧云端，峭壁荒凉烟水寒。屈指兴亡几许事，清风明月在江干。
鸡冠花
作者：于成龙
朝代：明
体裁：七言绝句

亭亭赤帻岸台端，傲出风霜不自寒。要识朝阳凭一唱，扶桑高捧海澜安。
清江裂石
作者：于未
朝代：明
体裁：词

忽见推帘起暮鸦，风逼小灯斜。又被打窗雪片，呼奴问、可压梅花。有开缸、初试乌程酒，举杯豪饮、强半惜年华。纵博得、玉壶香暖，毕竟是天涯。浑一片云山，四围隐隐飞峦，带不起烟霞。驴背叹行频，垆头暂醉，料醒来孤踪、依旧尘沙。正醒醉含愁，猛听征鸿嘹喨，哀怨过谁家。
清江裂石
作者：于未
朝代：明

忽见推帘起暮鸦，风逼小灯斜。又被打窗雪片，巡檐问、可压梅花。正开缸、初试屠苏酒，举杯谁劝、强半惜年华。纵博得、玉壶香暖，毕竟是天涯。浑一片云山，四围隐隐飞峦，带不起烟霞。驴背叹行频，垆头暂醉，料醒来孤踪、依旧尘沙。正醒醉含愁，猛听征鸿嘹亮，哀怨过谁家。
奉送大司徒白翁毕老师予告暂归
作者：于燕芳
朝代：明

龙江雪霁新蜍垂，倾都祖饯问送谁。行路曰嗟嗟信宿，信宿衮衣心伤悲。初自公来秉留宪，大法小廉墨吏遁。巫纷鞅掌白简持，嫠恤血腔皂囊献。未几有诏陟司徒，杼空所在告庚呼。何人视国如视家，一疏再疏修髯枯。惟是补浴藉敷扰，公私两裕慰亿兆。至尊色动上卿贤，封事每奏辄俞表。一朝移疾赋遂初，温纶朝拜夕悬车。主圣臣贞堪万古，折柳何事独欷歔。欷歔风人歌采艾，销魂渌波映征盖。差喜长白春为期，从公赌墅东山霭。屈指携筇碧嶂中，急流勇退黑头公。只恐时养钓渭暂，宵衣早晚载非熊。
念奴娇·茉莉
作者：于玉班
朝代：明
体裁：词

帘栊午寂，正阴阴窥见，后堂芳树。绿遍长丛花事杳，忽见琼葩丰度。艳雪肌肤，蕊珠标格，消尽人间暑。还忧风日，曲屏罗幕遮护。长记歌酒阑珊，微闻暗麝，笑觅衣沾露。月没阑干天似水，相伴谢娘窗户。浴后轻鬟，凉生滑簟，无限风流处。惹人幽梦，枕边零乱如许。
念奴娇·茉莉
作者：于玉班
朝代：明

檐栊午寂，正阴阴窥见，后堂芳树。绿遍长丛花事杳，忽见琼葩丰度。艳雪肌肤，蕊珠标格，消尽人间暑。还忧风日，曲屏罗幕遮护。长记歌酒阑珊，微闻暗麝，笑觅衣沾露。月没阑干天似水，相伴谢娘窗户。浴后轻鬟，凉生滑簟，无限风流处。惹人幽梦，枕边零乱如许。
东阿王墓
作者：于玭
朝代：明
体裁：七言律诗

风流独擅建安才，放浪深知帝子哀。词赋何人追胜轨，江山此地自高台。银宫寂寞空岩闭，玉碗荒凉牧竖开。徙倚寒林天欲暮，一声清角碧山隈。
夜泊流河驿
作者：于玭
朝代：明

流河滩头夜不寐，海风江雾旅魂惊。洪涛漭沆鱼龙影，野戍荒凉豺虎声。客路此生浑未了，乡关愁绪迥难平。可怜萝月还相照，明发前舟问水程。
咏夜落金钱花二首·其一
作者：于琳
朝代：明
体裁：七言绝句

深红点点映重茵，开到金钱花转新。夜静露浓和月落，明朝愁杀采花人。
咏夜落金钱花二首·其二
作者：于琳
朝代：明
体裁：七言绝句

轻花灼灼叶田田，午半平开近绮筵。漏永不闻妃子叹，谁家撒得洗儿钱。
杂诗
作者：于琳
朝代：明
体裁：古风

灼烁健少年，匹马弯强弓。横视藐四海，焉念江上翁。老翁仰天叹，白日西欲东。我昔十七八，目亦无飞鸿。上马舞双槊，下马赋秋风。倏忽年岁移，颓然不复雄。为我谢少年，日月如飞蓬。
赠郑两为备兵西宁南归里门
作者：于琳
朝代：明
体裁：七言律诗

建牙开府黑山东，此日声名在五戎。苜蓿花浓宛马健，蒲萄酒熟戍楼空。风高吐鲁惊传箭，雪满蓬婆竞挽弓。生入玉门班定远，何人重报月氐功。
合欢
作者：于若瀛
朝代：明

一茎两三花，低垂泫朝露。开帘弄幽色，时有香风度。
咏柳
作者：于若瀛
朝代：明
体裁：古风

秦淮柳色弱于丝，十里烟花澹荡时。明月一湾开水阁，何人吹彻玉参差。
咏竹
作者：于若瀛
朝代：明
体裁：五言律诗

绿笋半含箨，新梢才作林。色连梧井近，根入槿篱深。雅有凌寒操，能虚应世心。拂云不须待，常对小庭阴。
宿唐洞寺
作者：于若瀛
朝代：明
体裁：古风

野寺大道旁，短垣倚云峤。舍策叩禅关，平芜恣延眺。暝色还荒径，明灭寒原烧。篝灯坐幽室，皎月来相照。未税尘鞅劳，已窥静者妙。夜半风鸣条，不减苏门啸。
寄隐阁春兴
作者：于若瀛
朝代：明
体裁：七言律诗

小阁逶迤近水渠，萧条不让野人居。惟将药裹供多病，不为花飞忆敝庐。懒散江边清梦稳，交游天上故人疏。亦知衰晚甘沦弃，世事浮云任卷舒。
山茶
作者：于若瀛
朝代：明

丹砂点雕蕊，经月独含苞。既足风前态，还宜雪里娇。
晓渡黄河
作者：于若瀛
朝代：明
体裁：古风

盛暑恣行迈，淩晨孤棹发。渐开南岸烟，遽没西岩月。连天涨新黄，惊鸟去嵽嵲。淈淈曲流驶，炎飙乱短发。崩脆梁疆域，摧荡宋城阙。璧马安所投，歌裂瓠子决。竭民困筑役，岸沙忽出没。触物眩游目，掀蓬益忡惙。何以瀹狂澜，济川惭薄劣。
晚投清江浦
作者：于若瀛
朝代：明
体裁：五言律诗

淮水吞江浦，孤帆晚复开。树移沙岸转，波逆海潮回。人语迎村杂，渔灯拂棹来。系舟犹未稳，寒漏已频催。
枫林
作者：于若瀛
朝代：明

禁城玉树渐秋深，枫色凄凄满上林。万片作霞延日丽，几株含雾苦霜吟。斜连双阙辉青琐，倒影平津映碧浔。岐叶著飙声瑟瑟，殷红过雨色沈沈。杂黄间绿缘成锦，委砌飘檐埒作金。向夕转深娇落照，因风散响怖栖禽。城头迥接青岑远，殿角寒生绣幄阴。几度朝昏劳怅望，徘徊故苑倍萧森。
栀子
作者：于若瀛
朝代：明

萱花薝卜亚枝柔，夏艳春娇取次收。丽朵乍开金谷障，冷香乱堕水晶毬。
樱桃花
作者：于若瀛
朝代：明

三月雨声细，樱花疑杏花。溪转开双笑，临流见浣纱。
水仙
作者：于若瀛
朝代：明

水花垂绿蒂，袅袅绿云轻。自是压群卉，谁言梅是兄。
清泉寺
作者：于若瀛
朝代：明
体裁：七言绝句

满谷西风椒叶稀，穿林片片冻云飞。荒原车马应无数，閒杀山僧坐翠微。
游黄华
作者：于若瀛
朝代：明
体裁：古风

隆虑峰头双结寺，撑云柱雾人罕至。黄华老人耽未足，片石尚留百馀字。我今探幽凌层山，山层水曲岚风寒。扪萝冒险蹲危石，石林青青翠欲滴。一衲迟客开岩屝，疏钟遥度岭云白。王母之池封绿苔，上有崚层挂镜台。两峡中断通一线，秀分孤峻何崔嵬。峡转径促猿狖语，拂衣飒飒惊风雨。瀑水挂壁垂乱丝，于中小构石亭古。脱巾独就孤崖坐，仰阚青天玉龙堕。须臾振峡来天风，飘飘细雨纷濛濛。冯虚欲上万仞壁，狂歌蹋碎青芙蓉。芙蓉黯淡日欲暮，鬼啸阴崖不可住。涡旋涧黑窈莫测，轻车不识来时路。林深一径转冥冥，灯火荧荧出县城。苍茫回首杳何许，犹听凄凄风雨声。
潘麓原去青县十年矣青人思之有感赋此
作者：于若瀛
朝代：明

青县城边风日嘉，绕城杨柳冻晴沙。土人犹自思潘令，惆怅河阳千树花。
竹
作者：于若瀛
朝代：明
体裁：古风

清溪绕一湾，种竹只数个。朝来风箨疏，落水青萍破。
竹粉
作者：于若瀛
朝代：明
体裁：七言律诗

新抽翠筱碧于妆，皓质辉辉抱节长。操干未须逢越女，解苞疑是试何郎。痕销乍染三湘泪，素积犹疑五月霜。仆射盘中劳记事，未裁斑管已含光。
紫金坛
作者：于若瀛
朝代：明
体裁：七言律诗

太行绝壁渺仙坛，磴道岧峣郁几盘。王母洞虚琼佩杳，金龙石碧玉浆寒。阴崖带雪从扶杖，远树含云故倚栏。闻说真源迷咫尺，此身犹自系微官。
绣毬花
作者：于若瀛
朝代：明

春色变园姿，虚亭袅烟雾。绿萼间琼朵，团团低入户。一夜折繁枝，凄凄风雨妒。错落水晶毬，苔痕杂委露。凌晨发永叹，踟蹰伤延伫。
缺题
作者：于若瀛
朝代：明

不问深红与浅红，名园次第暗芳丛。乍随絮逐仍依草，忽向西飞又转东。嫩碧朝添眉自恨，流黄夜罢锦成空。年年一度开还落，始信隋家剪未工。
缺题
作者：于若瀛
朝代：明

群英的历点苍苔，朵朵芙蓉并？开。只恐西风易零落，殿芳故写岭头梅。
缺题
作者：于若瀛
朝代：明
体裁：七言绝句

群英的历点苍苔，朵朵芙蓉并�开。只恐西风易零落，殿芳故写岭头梅。
缺题
作者：于若瀛
朝代：明

黄花应不插朱门，自合移根老瓦盆。露委烟斜看不足，呼儿长夜倒芳尊。
舟中杂兴
作者：于若瀛
朝代：明
体裁：五言绝句

两岸山相似，舟移曲不妨。回看京口尽，落照下丹阳。
芙蓉
作者：于若瀛
朝代：明

入港采芙蓉，芙蓉动㴸淰。游鱼聚蜂房，吹作波心锦。
菊花
作者：于若瀛
朝代：明

冷艳吐金英，疏香入玉斝。偏宜处士居，不种朱门下。
藤
作者：于若瀛
朝代：明

藤古结为梁，蜒蜿凭云雾。步之时动摇，疑驾彩虹度。
金陵春
作者：于若瀛
朝代：明
体裁：七言绝句

晴云晓压石城孤，江树江烟淡欲无。南雪未消灵谷寺，东风先绿莫愁湖。
雨宿潼关
作者：于若瀛
朝代：明
体裁：七言律诗

明灯虚馆凄清夜，细雨萧萧乱客肠。秋入关门悲鼓角，年来驿路老星霜。家临济水菰芦白，垄接南山黍谷黄。千里故园愁阻绝，梦还京国亦他乡。
题画梅花
作者：于若瀛
朝代：明

钱君手出画梅卷，零风点雪寒芳敛。老干横生色如铁，空山月抹孤根远。古今谁得傅梅神，开卷琼英寒逼人。漫誇范致能为谱，长老华光差得真。一幅一枝不为少，逐毫乱落夺天巧。影灭香消破碧虚，含飙出雾何缥缈。逋翁湖山诗思清，扬州东阁最含情。瘦花数点应难谢，不受江南笛里声。
高邮湖
作者：于若瀛
朝代：明
体裁：五言律诗

高邮初挂席，波起荡湖村。远水浮天白，孤城过雨昏。柳条依岸断，鸥鸟向人翻。破屋稀烟火，淊淊消客魂。
龙井茶
作者：于若瀛
朝代：明

西湖之西开龙井，烟霞近接南峰岭。飞流蜜汨写幽壑，石磴纡曲片云冷。拄杖寻源到上方，松枝半落澄潭静。铜瓶试取烹新茶，涛起龙团沸谷芽。中顶无须忧兽迹，湖州岂惧涸金沙。漫道白芽双井嫩，未必红泥方印嘉。世人品茶未尝见，但说天池与阳羡。岂知新茗煮新泉，团黄分洌浮瓯面。二枪浪白附三篇，一串应输钱五万。
减字木兰花·望远
作者：于范
朝代：明
体裁：词

草桥风峭。寸心指点湖山小。九月江南。开遍芦花秋正三。碧天如镜。归鸟一声游子静。又是斜阳。却望姑苏是故乡。
南乡子
作者：于范
朝代：明
体裁：词

雨后绿芜汀。流水无声双岸平。依约晚烟迷处所，心惊。犹是干戈梦里情。莫自倚旗亭。云暗高城愁易生。帆外半江斜日远，凄清。待共萍花订晚盟。
双调望江南·秋怅
作者：于范
朝代：明
体裁：词

流水去，帆影楚天低。潮落吴江秋月冷，云连芳草故园迷。望断小桥西。红日澹，烟雨晚霏霏。蓟北鸟来空有泪，首阳人远漫生薇。倚槛且徘徊。
思帝乡·独感
作者：于范
朝代：明
体裁：词

秋后雨，晚来风。雨雨风风，夜夜断魂中，纵幸片时能睡，意忡忡。那得凭风吹梦，到江东。
浣溪沙·有忆
作者：于范
朝代：明
体裁：词

月掩风蒲江岸虚。棹歌何处小凉馀。故园人在翠纱厨。好酒那消三楚梦，离心谁寄九秋书。夜深清露竹梢初。
浪淘沙·荷花
作者：于范
朝代：明
体裁：词

谁与拂新妆。却是潇湘。鲛人留得绛纱囊。风弄一池香几许，还想横塘。歌起正斜阳。冉冉波光。高情秋泛紫云凉。明日红衣零落易，遗恨鸳鸯。
渔家傲·遁渚即事
作者：于范
朝代：明
体裁：词

江上人家三十里。秋花半落凉风起。籊籊竹竿波外倚。前村里。晚鸦飞尽孤云紫。月上空山天拍水。轻烟袅袅吹芦苇。八尺渔罾缘岸徙。溪桥底。橹声遥度平林尾。
苏幕遮·病中风雨
作者：于范
朝代：明
体裁：词

雨儿零，风儿细。占断村烟，百里无空际。病起强将藜竹倚。苕叶青青，掩过柴门背。旧亭台，新酒鲙。不隔关山，终是无归计。有限罗衣无限泪。还想黄花，知我平安未。
蝶恋花·京口
作者：于范
朝代：明
体裁：词

故垒凭江雄百二。依约南朝，千里开旗帜。欲问江流浑不记。石门深锁鼋鼍睡。风起怒潮翻鹤痤。风落涛回、照见残碑字。过客那知今古异。片帆转下金山寺。
蝶恋花·过村西大士庵
作者：于范
朝代：明
体裁：词

浪拍渔天帆去杳。野岸鸣榔，半缀低茅小。啼鸟声中人事少。斜阳西下荒湖杪。隔浦采菱歌窈窕。断送行人，目尽烟波渺。衣角晚凉风袅袅。高云一片疏钟绕。
采桑子·閒居
作者：于范
朝代：明
体裁：词

柳梢烟冷秋初透，月满前沟。人在西楼。梦绕天南旧虎丘。一林归鸟啼还又，添得新愁。难寄东流。风落斜江古渡头。
七夕
作者：于谦
朝代：明

鹊桥千丈跨银河，夜静风恬水不波。牛女相逢又相失，欢情不似别情多。
七夕二首
作者：于谦
朝代：明

夜静银河冷，天高玉露清。双星缘底事，千古若为情。华月窗间过，凉风扇底生。抚时追往事，幽恨不分明。
七夕二首·其一
作者：于谦
朝代：明

夜静银河冷，天高玉露清。双星缘底事，千古若为情。
七夕二首其二
作者：于谦
朝代：明
体裁：五言绝句

华月窗间过，凉风扇底生。抚时追往事，幽恨不分明。
七夕感兴
作者：于谦
朝代：明

烛烬香销夜漏迟，人间天上共佳期。女牛有约通银汉，儿女虚传送綵丝。月色冷侵丹桂影，露华凉沁碧梧枝。客窗孤枕难成寐，卧听谁家玉笛吹。
上太行
作者：于谦
朝代：明
体裁：七言绝句

西风落日草斑斑，云薄秋容鸟独还。两鬓霜华千里客，马蹄又上太行山。
上太行山
作者：于谦
朝代：明

西风落日草班班，云薄秋空鸟独还。两鬓霜华千里客，马蹄又上太行山。
与顾赵范三绣衣晚酌醉后偶题
作者：于谦
朝代：明

临风长啸岸乌纱，宾主相忘醉眼花。千里逢人俱是客，十年持节未还家。欲将海水添杯量，却笑秋霜入鬓华。酒醒更阑成独寐，梦魂依旧绕天涯。
二月初三日出使
作者：于谦
朝代：明

春风堤上柳条新，远使东南慰小民。千里宦途难了志，百年尘世未閒身。豺狼当道须锄殄，饿殍盈岐在抚巡。自揣菲才何以济，只将衷赤布皇仁。
交城道中
作者：于谦
朝代：明

峰峦重叠树微茫，回首清源道路长。僧屋数椽临野水，人家一半住山乡。龙归洞口云烟湿，麝过林间草木香。随处停骖问民俗，不知归鸟背斜阳。
从军五更转
作者：于谦
朝代：明

一更新月出，城上箭初传。将军号令急，不敢倒头眠。二更天气冷，孤月照三军。谁奏边笳曲，凄凉不忍闻。三更霜渐落，城上听寒鸡。仰面看星象，天空北斗低。四更城上望，满野是新霜。衣薄弓刀冷，那能不忆乡。五更人尽起，鼓角动边城。闻道将军令，平明要起营。
从军五更转·其一
作者：于谦
朝代：明

一更新月出，城上箭初传。将军号令急，不敢倒头眠。
从军五更转·其三
作者：于谦
朝代：明

三更霜渐落，城上听寒鸡。仰面看星象，天空北斗低。
从军五更转·其二
作者：于谦
朝代：明

二更天气冷，孤月照三军。谁奏边笳曲，凄凉不忍闻。
从军五更转·其五
作者：于谦
朝代：明

五更人尽起，鼓角动边城。闻道将军令，平明要起营。
从军五更转·其四
作者：于谦
朝代：明

四更城上望，满野是新霜。衣薄弓刀冷，那能不忆乡。
余吾道中
作者：于谦
朝代：明

荒村古路人烟少，零落邮亭屋数椽。野渡冰生寒雪后，遥山鸟没夕阳边。思家怅望频回首，信马徐行懒著鞭。归计不知何日定，眼前风景又残年。
倒用秋夜酒醒韵
作者：于谦
朝代：明

年来华发不胜簪，别意常悬斗柄南。亲舍遥瞻云渺渺，客居谁羡府潭潭。庭涵月色人初静，树带霜华叶半酣。诗兴萧条无觅处，遣怀聊仗酒杯三。
偶得
作者：于谦
朝代：明

地僻尘嚣远，公馀兴未清。过门无俗辙，闭户有书声。宾从皆时彦，谋谟尽物情。菲才叨重寄，何以答升平。
偶题三首
作者：于谦
朝代：明

日落风欲静，鸟啼人自閒。白云如解事，成雨便归山。倦鸟投林处，斜阳在树枝。薄云收未尽，山雨乍晴时。薰风何处来，吹我庭前树。啼鸟爱繁阴，飞来不飞去。
偶题三首·其一
作者：于谦
朝代：明

日落风欲静，鸟啼人自閒。白云如解事，成雨便归山。
偶题三首其三
作者：于谦
朝代：明
体裁：五言绝句

薰风何处来，吹我庭前树。啼鸟爱繁阴，飞来不飞去。
偶题三首其二
作者：于谦
朝代：明
体裁：五言绝句

倦鸟投林处，斜阳在树枝。薄云收未尽，山雨乍晴时。
元日寓太原分司独坐感怀
作者：于谦
朝代：明

客中况味似枯禅，岁月无情任转迁。不是五更闻爆竹，那知今日是新年。
元日述怀
作者：于谦
朝代：明

锡宴归来静掩扉，卧看初日转斜晖。避喧不欲轮蹄驻，得食从教鸟雀飞。远道冰霜情脉脉，故园梅柳思依依。新年祝愿无他事，惟乞皇恩早赐归。
入京
作者：于谦
朝代：明

手帕蘑姑与线香，本资民用反为殃。清风两袖朝天去，免得闾阎话短长。
入京
作者：于谦
朝代：明

绢帕麻菇与线香，本资民用反为殃。清风两袖朝天去，免得闾阎话短长。
入塞
作者：于谦
朝代：明

将军归来气如虎，十万貔貅争鼓舞。凯歌驰入玉门关，邑屋参差认乡土。弟兄亲戚远相迎，拥道拦街不得行。喜极成悲还堕泪，共言此会是更生。将军令严不得住，羽书催入京城去。朝廷受赏却还家，父子夫妻保相聚。人生从军可奈何，岁岁防边辛苦多。不须更奏边笳曲，请君听我入塞歌。
入春狂风大作加以久无雨雪因以自咎
作者：于谦
朝代：明

朔风怒号不得止，漠漠埃尘涨天起。入春已是一旬馀，翻觉貂裘薄如纸。前朝飞雪天上来，间积郊原不盈指。垄间宿麦正青青，无雨安得勃然起。圣皇爱民如赤子，诏旨丁宁在人耳。轻徭薄赋更恤刑，天意云何乃如此。抚循失政固予罪，窃禄偷安心独愧。愿移灾咎及余躬，免使苍生受憔悴。
八月四日夜月
作者：于谦
朝代：明

谁将白玉钩，挂向柳梢头。镜缺姮娥恨，眉颦越女羞。生光从此夜，满魄待中秋。但愿团圆夕，相看入凤楼。
再用前韵答陈绣衣
作者：于谦
朝代：明

西风吹鬓雪盈簪，千里瞻云目极南。天外青山围故国，雨中黄叶下空潭。孤怀触景情何限，壮气凌霄酒半酣。最爱霜台能赋客，新诗赓和不离三。
再赋严宪副梅花
作者：于谦
朝代：明

莫笑疏花冒冷开，调羹滋味已胚胎。数声笛向风前奏，一脉春从天上来。清白可能陪雪月，孤高元不惹尘埃。暗香真入蛟龙窟，绝胜飘零点翠苔。
冬至日思亲
作者：于谦
朝代：明

客里逢佳节，天涯忆老亲。葭灰初应候，梅蕊渐回春。醉讶朱颜好，愁添白发新。孤云恒在望，翘首欲沾巾。
冻鹊
作者：于谦
朝代：明

独占高枝立，天寒伴侣稀。明朝春意动，好向上林飞。
凭阑
作者：于谦
朝代：明

晚晴公馆有馀閒，独上危楼望远山。散尽白云收尽雨，归鸦背得夕阳还。
出塞
作者：于谦
朝代：明

健儿马上吹边笳，旌旗五色如云霞。紫髯将军挂金印，意气平吞瓦剌家。瓦剌蕃人手弓矢，敢向边疆挠赤子。云屯雨散去复来，大荒落日风尘起。将军出塞整戎行，十万戈矛映雪霜。左将才看收部落，前军又报缚戎王。羽书捷奏上神州，喜动天颜宠数优。不愿千金万户侯，凯歌但愿蚤回头。
列石挽窦鸣犊
作者：于谦
朝代：明

列国难逢世主贤，孤忠非命亦堪怜。临河不返宣尼辙，未必声名万古传。
初冬客途感怀
作者：于谦
朝代：明

小雨冥冥不湿衣，饥鸢高贴野云飞。南来北往河山迥，秋尽冬初草木稀。半夜还家归梦好，十年为宦客情微。故园茅屋收成后，啄黍黄鸡想正肥。
初度
作者：于谦
朝代：明

碌碌庸庸四十馀，因逢初度转踌躇。腰黄久负金为带，头白惊看雪满梳。剩喜门庭无贺客，绝胜厨传有悬鱼。清风一枕南窗卧，閒阅床头几卷书。
初度日
作者：于谦
朝代：明

年年马上度生辰，老景偏攻客里身。白发无能酬圣主，清宵有梦觐双亲。仙家漫说延龄术，尘世应无不死人。脩短荣枯天赋予，一官随分乐清贫。
初度日感怀
作者：于谦
朝代：明

百事无成两鬓皤，浮生碌碌竟如何。开樽庆寿从来懒，抚景兴怀比旧多。南极星辰延鹤算，西湖烟雨梦渔蓑。门无贺客心如水，卧看窗间日影多。
初度自责
作者：于谦
朝代：明

每逢初度益凄然，却讶增年是减年。济世愧无书满腹，投閒何待雪盈颠。关山迢递迷归路，岁月淹留费俸钱。任重才疏成底事，西湖岂乏钓鱼船。
初春睡起写景
作者：于谦
朝代：明

雪消土润草痕青，烟暖风柔柳带轻。啼鸟一声来枕上，梦回春意满山城。
别四川方伯邢景
作者：于谦
朝代：明

十年佐政向中州，一旦超迁宠数优。全蜀行沾张咏化，两河未许寇恂留。月明巫峡猿争啸，雨过瞿塘水乱流。还惜故人成远别，客中无日不登楼。
到泽州
作者：于谦
朝代：明

信马天将暮，离山路转平。川萦太行驿，树绕泽州城。落日翻旗影，长风送鼓声。孤云在天际，回首若为情。
北风吹
作者：于谦
朝代：明

北风吹，吹我庭前柏树枝。树坚不怕风吹动，节操棱棱还自持。冰霜历尽心不移，况复阳和景渐宜。閒花野草尚葳蕤，风吹柏树将何为。北风吹，能几时。
北风吹
作者：于谦
朝代：明

北风吹，
吹我庭前柏树枝。树坚不怕风吹动，
节操棱棱还自持，冰霜历尽心不移。
况复阳和景渐宜，闲花野草尚葳蕤，
风吹柏枝将何为？北风吹，能几时！
北风吹
作者：于谦
朝代：明

吹我庭前柏树枝。树坚不怕风吹动，节操棱棱还自持，冰霜历尽心不移。况复阳和景渐宜，闲花野草尚葳蕤，风吹柏枝将何为？北风吹，能几时？
十七夜灯
作者：于谦
朝代：明

一杯浊酒送残灯，岁月无情感慨增。垂老渐忘儿女态，从教客况似山僧。
南国有佳人
作者：于谦
朝代：明

南国有佳人，皎皎冰雪姿。恒恐污洁白，胭粉弗敢施。奉身事君子，服勤忘燕私。一朝成远别，千里长相思。愿托双飞翼，辛苦良不辞。飞来侍君侧，恩义两无亏。永言执箕帚，尽瘁以为期。可望不可即，翘首空嗟咨。
又顺用韵
作者：于谦
朝代：明

客边荏苒岁华增，对景空思旧日朋。露冷莲塘青结子，雨晴瓜圃绿牵藤。酒杯自强醒还醉，宦业谁论拙与能。弹剑高歌明月下，几回壮气欲飞腾。
古意
作者：于谦
朝代：明

妾颜如花命如叶，嫁得良人伤远别。别来独自守空闺，夜夜焚香拜明月。月缺重圆会有期，人生何得久别离。愿将身托蟾蜍影，照见良人不寐时。初日出东方，光彩照八极。飞潜及蠢动，咸仰生成力。我愿天宇清，浮云埽形迹。庶俾阳德亨，万古明不息。
古意·其一
作者：于谦
朝代：明
体裁：古风

妾颜如花命如叶，嫁得良人伤远别。别来独自守空闺，夜夜焚香拜明月。月缺重圆会有期，人生何得久别离。愿将身托蟾蜍影，照见良人不寐时。
古意·其二
作者：于谦
朝代：明

初日出东方，光彩照八极。飞潜及蠢动，咸仰生成力。我愿天宇清，浮云埽形迹。庶俾阳德亨，万古明不息。
叹贾平章废宅
作者：于谦
朝代：明

豪华汨没几星霜，废宅空遗孔道徬。鼠迹印尘盈故榻，燕巢经雨落空梁。紫云歌断人千古，金谷花残梦一场。世事兴衰总如此，啼鸦不必怨斜阳。
和何知州交趾死节韵
作者：于谦
朝代：明

凛凛英风震百蛮，巍巍砥柱屹狂澜。自缘忠义存心正，不惜从容就死难。瘴海云迷归路远，边城月照旅魂单。衣间别有文山句，千载令人拭泪看。
和余吾驿壁间诗
作者：于谦
朝代：明

煌煌使节下并州，俯仰乾坤豁远眸。万里关河迂马足，十年风雪敝貂裘。北连河朔风尘静，东望都门瑞气浮。车骑纷纷催晓发，一声鸡唱五更头。
和前韵
作者：于谦
朝代：明
体裁：七言律诗

行过褫亭望潞州，四围山色远凝眸。风尘滚滚迷官道，烟雾茫茫罩客裘。龙跃天池云气合，鸡鸣野店曙光浮。停车暂宿余吾驿，一夜无眠不到头。
和梅诗二首
作者：于谦
朝代：明

雪中一点笑生春，韫色含香怕惹尘。结实须归调鼎手，开花不近冶容人。祗缘铁石心肠劲，结得松筠契谊真。东阁吟成诗百首，却惊笔力会通神。一枝邂逅漏先春，不著寰中半点尘。铁石心肠贤宰辅，琼瑶肌骨谪仙人。独亲和靖能知己，更倩华光为写真。此外空山谁是伴，清风明月共怡神。
和梅诗二首·其一
作者：于谦
朝代：明

雪中一点笑生春，韫色含香怕惹尘。结实须归调鼎手，开花不近冶容人。祗缘铁石心肠劲，结得松筠契谊真。东阁吟成诗百首，却惊笔力会通神。
和梅诗二首·其二
作者：于谦
朝代：明

一枝邂逅漏先春，不著寰中半点尘。铁石心肠贤宰辅，琼瑶肌骨谪仙人。独亲和靖能知己，更倩华光为写真。此外空山谁是伴，清风明月共怡神。
和高佥宪杂咏
作者：于谦
朝代：明

手扪水中月，误触清虚殿。窃药归掌中，祗恐姮娥见。
咏汤婆
作者：于谦
朝代：明
体裁：七言律诗

不施脂粉不梳妆，寂寞无言卧象床。煖足难同亲骨肉，傍人惟有热心肠。夜长夜短慵舒眼，花落花开空自伤。可惜恩情易抛掷，春来依旧守空房。
咏煤炭
作者：于谦
朝代：明
体裁：诗

凿开混沌得乌金，藏蓄阳和意最深。爝火燃回春浩浩，洪炉照破夜沉沉。鼎彝元赖生成力，铁石犹存死后心。但愿苍生俱饱暖，不辞辛苦出山林。
咏白海东青
作者：于谦
朝代：明

重译何须事远求，自随和气到中州。一团冰雪含奇质，万里云霄豁俊眸。玉羽惊翻边月晓，霜翎点破海天秋。亲藩入贡承恩渥，五色绒绦锦臂鞲。
咏石灰
作者：于谦
朝代：明
体裁：七言绝句

千槌万凿出深山，烈火丛中炼几番。粉骨碎身都不顾，只留清白在人间。
咏石灰
作者：于谦
朝代：明

千锤万击出深山，烈火焚烧若等闲。粉身碎骨全不顾，要留清白在人间。
咏石灰
作者：于谦
朝代：明
体裁：七言绝句

千锤万凿出深山，烈火焚烧若等闲。粉骨碎身全不顾，要留清白在人间。
咏雪
作者：于谦
朝代：明

才聚还消似可疑，天公深意许谁知。但令海宇均滋润，不使闾阎起怨咨。裁剪六花如有意，斡旋一气本无私。登高望远空吟赏，谁和阳春白雪词。
喜晴
作者：于谦
朝代：明

久雨晴偏好，群芳各斗妍。柳浓莺恰恰，花暖蝶翩翩。风景逾三月，韶光直万钱。寻春无限意，缓著紫丝鞭。
喜雨
作者：于谦
朝代：明

日入千山黑，层云搆夕阴。一声雷送雨，万国土成金。品物回生意，闾阎诵好音。天公应有在，知我爱民心。
喜雨
作者：于谦
朝代：明

雨洗乾坤净，恩沾品物新。俯观寰海内，无复皱眉人。
喜雨二首
作者：于谦
朝代：明

和气成甘雨，沾濡意转深。一犁通地脉，万物识天心。花柳滋春意，山川起夕阴。农夫咸喜悦，点滴直千金。花外锦鸠啼，催来雨一犁。眼前生意足，头上暖云低。红透花枝重，青涵草色齐。明朝出城郭，走马踏春泥。
喜雨二首·其一
作者：于谦
朝代：明

和气成甘雨，沾濡意转深。一犁通地脉，万物识天心。花柳滋春意，山川起夕阴。农夫咸喜悦，点滴直千金。
喜雨二首其二
作者：于谦
朝代：明
体裁：五言律诗

花外锦鸠啼，催来雨一犁。眼前生意足，头上暖云低。红透花枝重，青涵草色齐。明朝出城郭，走马踏春泥。
喜雨行
作者：于谦
朝代：明

夏田得雨苗青青，秋田得雨容易耕。夏田秋田俱得雨，农家不用愁收成。收成有望人心悦，四方万国腾欢声。嗟予菲才忝巡抚，惭无德泽被苍生。但愿风调雨顺民安业，我亦走马看花归帝京。
喜雪
作者：于谦
朝代：明

冻迷鸳瓦冷，花簇凤城春。和气成三白，欢声洽万人。楼台失远近，草木动精神。丰稔何须卜，尧年瑞应频。
喜雪三首
作者：于谦
朝代：明

朔吹号寒振九关，滕神剪水下人间。琼葩乱发庭前树，皓鹤群飞海上山。书幌不须银烛照，钓船披得玉蓑还。拥炉兀坐无佳句，对著梅华益厚颜。天时人事两相关，和气絪缊覆载间。涌地银堆千尺浪，攒空玉立万重山。中郎持节吞毡卧，大将平淮奏凯还。往事悠悠何足论，且祈丰稔解愁颜。怪来寒气入重关，风约飞花扑坐间。银海平吞云际月，琼峰暗换屋头山。诗怀不为寻梅好，酒价从教辍俸还。岁事丰穰应有兆，九重喜色动天颜。
喜雪三首·其一
作者：于谦
朝代：明

朔吹号寒振九关，滕神剪水下人间。琼葩乱发庭前树，皓鹤群飞海上山。书幌不须银烛照，钓船披得玉蓑还。拥炉兀坐无佳句，对著梅华益厚颜。
喜雪三首·其三
作者：于谦
朝代：明

怪来寒气入重关，风约飞花扑坐间。银海平吞云际月，琼峰暗换屋头山。诗怀不为寻梅好，酒价从教辍俸还。岁事丰穰应有兆，九重喜色动天颜。
喜雪三首·其二
作者：于谦
朝代：明

天时人事两相关，和气絪缊覆载间。涌地银堆千尺浪，攒空玉立万重山。中郎持节吞毡卧，大将平淮奏凯还。往事悠悠何足论，且祈丰稔解愁颜。
喜高佥宪病痊口号戏之
作者：于谦
朝代：明

闻君何事病恹恹，镇日焚香不捲帘。莫怪药囊尝处苦，还知蔗境老时甜。一团清气难随俗，百瓮黄齑足养廉。造化小儿从此遁，吉人天相不须占。
嗽疾达旦不寐
作者：于谦
朝代：明

寒疾攻人寐不成，惺惺欹枕候天明。十朝九病非无药，一刻千金浪得名。恋阙心驰京国路，思亲肠断武林城。男儿此外无他事，莫笑浮名绊此生。
嘲灯花鹊噪
作者：于谦
朝代：明

鹊噪灯花亦偶然，人间喜信只虚传。朝朝暮暮知多少，误却归期又隔年。
回朝偶题
作者：于谦
朝代：明

老去惊时换，公馀觉昼长。池风荷偃翠，林雨杏垂黄。旧业存书卷，閒情付药方。偶来北窗下，高枕梦羲皇。
因观王金陵效白乐天何处难忘酒之作，喜其切近人情，乃亦效颦，非敢追踪前人，不过遣兴而已二首
作者：于谦
朝代：明

何处难忘酒，隆冬客异乡。门前风凛凛，天外雪茫茫。候馆人烟少，前途道路长。此时无一盏，安得解愁肠。何处难忘酒，承恩昼锦荣。宾朋相慰藉，儿女共攀迎。白发庭闱健，青春事业成。此时无一盏，安得叙欢情。
因观王金陵效白乐天何处难忘酒之作，喜其切近人情，乃亦效颦，非敢追踪前人，不过遣兴而已二首其二
作者：于谦
朝代：明
体裁：五言律诗

何处难忘酒，承恩昼锦荣。宾朋相慰藉，儿女共攀迎。白发庭闱健，青春事业成。此时无一盏，安得叙欢情。
圆明偈
作者：于谦
朝代：明

明月无挂碍，皎然在虚空。恒河沙世界，照耀一般同。
塞上即景
作者：于谦
朝代：明

目极烟沙草带霜，天寒岁暮景苍茫。炕头炽炭烧黄鼠，马上弯弓射白狼。上将亲平西突厥，前军近逐左贤王。边城无事烽尘静，坐听鸣笳送夕阳。
塞垣纪兴
作者：于谦
朝代：明

寒云迷古塞，积雪照平川。境外风尘静，楼头鼓角传。庙堂勤远略，节钺镇穷边。巡抚应多暇，乘骢袅玉鞭。
壁间画潇湘入景
作者：于谦
朝代：明

烟寺微茫几杵钟，渔村斜映夕阳红。平沙落雁迷轻霭，远浦归帆趁便风。山市微岚孤屿断，江天欲雪暮云同。洞庭月色潇湘雨，想像阴晴似梦中。
处世若醉梦
作者：于谦
朝代：明

处世若醉梦，忧乐付等閒。百事皆前定，对酒且自宽。仰天歌呜呜，清风吹我冠。浊醪满瓦缶，苜蓿堆春盘。无人劝我饮，自酌还自欢。醉眠白日晚，起看明月团。拔剑舞中庭，浩歌振林峦。丈夫意如此，不学腐儒酸。
处静斋卷
作者：于谦
朝代：明

希夷心地本无尘，聊借寰区寄此身。大药何须金鼎鍊，閒情惟与白云亲。庭前花影空啼鸟，树杪茶烟不见人。我亦平生耽静趣，卜邻安得共栖真。
夏夜步月
作者：于谦
朝代：明

明月入我户，清风吹我衣。散步下瑶阶，仰看星斗辉。万籁寂不闻，群动咸息机。啸歌振林薮，鸟雀争分飞。兴尽却归来，此意知者稀。